ועדת הכלכלה, כנסת 25, פרוטוקול מספר 84, 2023-05-02 00:00

דוד ביטן: אני מתחיל את הישיבה

דוד ביטן:  הנושא פרק ט"ז (הגברת התחרותיות בענף המזון והטואלטיקה), מתוך הצעת חוק התכנית הכלכלית (תיקוני חקיקה ליישום המדיניות הכלכלית לשנות התקציב 23' ו-24'), התשפ"ג-2023

דוד ביטן:  דיון בסעיף 65 בנושא צמצום הפטור החקלאי בפטם

דוד ביטן:       האמת שמכל החוקים שהבאתם לי זה החוק שאני הכי פחות מתחבר אליו בגלל הפגיעה בחקלאים, במיוחד אנשי המושבים על הגבול של החיזבאללה

דוד ביטן:  אז נראה, תציגו את החוק הזה, בבקשה

גל ברנס: הכנו גם מצגת קצרה

גל ברנס:  נגיד שבאמת הנושא של יוקר המחיה נידון פה רבות בוועדה וזה לעמדתנו משהו שיכול להפחית את יוקר המחיה ממש בטווח הקצר ובמיוחד לאור עליית המחירים שראינו פה בשנים האחרונות

גל ברנס:       אנחנו מדברים על שוק של כ-12 מיליארד שקל, זה יותר גדול מהחלב, עם צריכה מאוד משמעותית של החמישון התחתון, זאת אומרת שעיקר הצרכנים של העוף זה האוכלוסיות החלשות

גל ברנס:  מה שאנחנו רואים בענף הזה, לאורך השנים ראינו שתי עליות מחירים מאוד גדולות, אחת בשנת 2012 ואחת בשנת 2020, ביקר 2021, ושתיהן נובעות מהסכם שנחתם בענף שמטרתו לתכנן את הנושא הזה של השוק ודרך זה להעלות את המחירים

גל ברנס:  רק בשלוש השנים האחרונות אנחנו רואים עליית מחירים של 18%, זה במחיר הסופי לצרכן

גל ברנס:  זה המדד של הלמ"ס מחיר העוף

קריאה: אדוני היושב ראש, אני מוחה על המינוחים, מה זה קרטל? מה, עבריינים פה?      

דוד ביטן: גם בפעם שעברה עשית בלגן

דוד ביטן:  תקשיב טוב, אתה לא מנהל את הישיבה, אתה לא יכול להפריע לישיבה

דוד ביטן:  אתה רוצה לדבר אני אתן לך, אבל אם אתה חושב שאתה תשתלט על הדיון יש לך טעות

דוד ביטן:  אני לא הוצאתי אף אחד, אבל זה מה שיהיה

דוד ביטן:  זה לא הולך פה באלימות מילולית

דוד ביטן:  עוד לא התחלנו, אתם רוצים לדבר לפני שהתחלנו? אני לא מבין את זה, מה אתם רוצים?      

גל ברנס: אתה תמיד מבקש לראות את ההשפעה על יוקר המחיה, זאת השפעה מובהקת על יוקר המחיה, עם חוק מאוד קצר של בערך עשר שורות יש פה השפעה מאוד גדולה על יוקר המחיה

גל ברנס:       אם אנחנו מסתכלים על שלוש השנים האחרונות בשינוי מחירי המוצרים אנחנו רואים שהעלייה הכי גדולה הייתה במחירי העוף, יותר מהביצים, הדגים, הלחם והחלב

גל ברנס:  מכל המוצרים העלייה הכי גדולה הייתה במחירי העוף, זאת אומרת שלהסדר הזה הייתה השפעה משמעותית על יוקר המחיה וגם בהשוואה ליתר המוצרים במשק

אלון שוסטר: אתה יכול רק להסביר למה אתה מתכוון? מה קרה ב-2011-12 ומה קרה ב-2020?      

גל ברנס: מה שקרה, היו שני הסדרים שונים בענף, פעם באמצעות - - -     

מוטי אלקבץ: לא, לפני ההסדר

גל ברנס: מה לפני ההסדר?      

דוד ביטן: רגע, חברים, רק ח"כים כרגע יכולים לשאול שאלות, זו ועדה של ח"כים, לא של אנשי המושבים ולא הקיבוצים ולא כלום

דוד ביטן:  קודם הם יציגו, ח"כים ישאלו שאלות וגם אתם תקבלו את ההזדמנות לדבר, ודאי, אף אחד לא מונע את זה

גל ברנס: מה שהיה בשני המקרים האלה, היה הסדר בענף לתיאום כמויות, ההסדר הזה כולל גם קנסות למי שחורג ממנו, זאת אומרת שזה ממש הסדר שאם אתה חורג אז אתה ניזוק

אלון שוסטר: מה שאנחנו קוראים התכנון הרך

גל ברנס: אנחנו לא חושבים שהוא רך, אבל בוא נגיד שלצרכן במחיר הוא לא רך, רק בתכנון

אליהו ברוכי: רק תסביר

אלון שוסטר: לא, אני ממש לא מקבל את ההגדרה הזאת שלך

אלון שוסטר:  הצרכן לא יקבל משהו יותר טוב אם תקרה הקטסטרופה שאתם מציעים

גל ברנס: לא הבנתי את השאלה, חבר הכנסת ברוכי

אליהו ברוכי: המכסה הייתה באיזה חלק?      

גל ברנס: לא הייתה מכסה, הענף הזה הוא ענף שהוא לא מתוכנן, זאת שרשרת הערך שלו

גל ברנס:  אנחנו רואים שזה אותן חברות לאורך כל שרשרת הערך

גל ברנס:  בקצה הענף יש משחטות שזה גופים מאוד משמעותיים וגדולים, הם בסופו של דבר מפעל

גל ברנס:  בעבר היה הסדר דרך מועצת הלול, היום ההסדר הוא דרך המקטע הזה של המדגרות

גל ברנס:  אותן המשחטות, שאסור להם לתאם דברים לפי החוק, קנו מדגרות ודרך זה שהם קנו מדגרות הם עשו הסדר בחלק הזה של הענף וניצלו את ההסדר הזה כדי להעלות מחירים בקצה לצרכן

שלום דנינו: גל, איך התכנון שאישרתם משפיע על המחיר? למה התכנון הוא הצומת להעלאת מחירים?      

גל ברנס: התכנון הוא להקטנת כמויות, ברגע שמקטינים את הכמויות יש פחות היצע, הביקוש הוא כמובן קבוע ובעיקר באוכלוסיות החלשות והביקוש הזה מיתרגם לזה שיש הרבה ביקוש

שלום דנינו: אתם הייתם שותפים להיתר הזה של לתכנן?      

גל ברנס: אנחנו לא שותפים, זה הסדר שנעשה בין חברות פרטיות

עודד פורר: גל, איפה בחוק אתם מטפלים בנושא של המשחטות?      

גל ברנס: מה שאנחנו עושים בהסדר הזה, יש היום בחוק החקלאות פטור חקלאי ומשחטות לא נמצאות בפטור, אז אסור להם לתכנן

עודד פורר: אבל אתה יודע שהן מתכננות את ימי השחיטה

גל ברנס: נכון, הן עושות את זה דרך המדגרות

אלון שוסטר: יש לכם עדויות לכך שמתכננים מחסור כדי להרעיב את עם ישראל, ליצור מחסור מתוכנן ולהעלות מחיר? זאת האשמה חמורה ביותר

אלון שוסטר:  יש לכם עדויות לזה? הרי אנחנו מייצרים, מדינת ישראל מייצרת על פי הקיבולת של המשחטות, לא יותר ולא פחות, וכל הרעיון למנוע צער בעלי חיים ולמנוע מחסור בשוק, משני האגפים האלה, אז מה תועילו בהצעה הפרועה הזאת?      

גל ברנס: אם נחזור לשקף הראשון שהצגנו, שאני חושב שזה השקף העיקרי, מה שנועיל זה שראינו בשנים שבהן לא היה כזה הסדר ירידות מחירים ונועיל לצרכנים בזה שיהיו ירידות מחירים, זה מה שנועיל

אלון שוסטר: הסיבה והמסובב לא מקובלת עליי

שלום דנינו: מה שעשינו פה בחודשיים האחרונים בדיונים, עלה הדבר הבא, הבנו שהחקלאים, המגדלים של העופות, קיבלו שישה שקלים לקילו חוץ מהאריזות שאורזים אז זה עולה, אבל המחיר נשאר כזה

שלום דנינו:  כולם פה דיברו איתנו, ואני ודוד פספסנו את ההזדמנות לעשות וידאו בהסכמת הרשתות הגדולות שישבו פה, והם אמרו שהם לא יעלו את המחיר, אבל אם המחיר יעלה זה רק בגלל של חוסר

שלום דנינו:  אבל זה לא מעלה את המחיר של החקלאי, זה העלה את המחיר לצרכן בסופר

דוד ביטן: הם העלו בחג ב-30%-20%

שלום דנינו: וכולם הצהירו פה שזה לא יקרה

שלום דנינו:  אני חושב שמה שאנחנו צריכים לטפל זה בקשר של רמת הייצור מול הצורך של השוק

שלום דנינו:  שם אנחנו צריכים להשפיע

אלון שוסטר: בדיוק, שלא יחסר

שלום דנינו: ואם אתה שואל אותי, אם אנחנו יודעים שצריכים 200 טון לפסח אז אנחנו נגיד רוצים 220 טון ואם נשאר עודף כי הם אומרים שזה עופות, אין מלאי, זה טרי, זה רק לכמה ימים, אפילו שזה יושמד יהיה שווה לטובת המדינה מבחינת יוקר המחיה

גל ברנס: אני חושב, חבר הכנסת דנינו, שהגרף שהצגתי בהיבט הזה הוא מאוד מובן

גל ברנס:  אם הסופרים היו רוצים להעלות מחירים הם יכלו לעשות את זה מתי שהם רוצים, היה עשור שהיו חמש שנים שלמות, אם הסופר רוצה להעלות מחיר יכול היה להעלות מחיר

דוד ביטן: גל, אני הבנתי, מכל מיני שיחות שעשיתי, שאחת הסיבות שהמחיר של העוף עולה או יורד זה קשור לזה שפעם היו מוכרים עוף שלם ומה שקורה בסופרים, הם חותכים את זה לכל מיני חלקים ואז הם מוכרים את החלק הזה באיזה מחיר שהם רוצים

דוד ביטן:  הם נותנים שירות ובסופו של דבר הלקוח נפגע מהעניין הזה והחקלאי מוכר עוף שלם, הוא לא מוכר את החזה לבד ואת זה לבד או ההוא לבד, ושם זה הפגם במחיר, זה מה משפיע על המחיר

דוד ביטן:  לזה אין פתרון כרגע

דוד ביטן:      דבר נוסף, אני רוצה לדעת איפה ההגנה פה על החקלאי

דוד ביטן:  אני לא צריך שחקלאים קטנים, אני לא מדבר על הגדולים, גליקסמן, תנובה ואני לא יודע מי עוד, תנובה זה חלב, זה דברים אחרים, אבל בסופו של עניין אני לא רוצה שחקלאים יסגרו ולא יהיו לנו עופות במדינה אלא רק אם אתה גדול בשיווק או שאתה מביא את זה מחו"ל

גל ברנס: ההסדר הזה, כל מה שהוא אומר זה רק אם אתה גדול ויש לך משחטה, רק אז אסור לך, או לאדם קשור אליך, זאת אומרת שיש לך את המדגרה בבעלותך, לעשות את התכנון

גל ברנס:  כל החקלאים הקטנים שאין להם את אותן משחטות יוכלו להמשיך לעשות איזה תכנון שאתם רוצים

אלון שוסטר: ולהיות שבויים אחר כך בידי הגורמים מעל

אלון שוסטר:  הרי כל הרעיון הוא לתת לקטנים, לאפשר את ההתאגדות, בכל העולם זה ככה

עודד פורר: אבל, אלון, הוא אומר שהם משאירים את האפשרות להתאחדות

אלון שוסטר: חבר'ה, מה שיקרה זה שהקטנים יילכו, יהיו כמה מגדלי על, איפה תהיה רשות התחרות אז? כמובן המחיר בהתאם

אליהו ברוכי: אבל הוא מטיל על הגדולים הגבלות

גל ברנס: כל ההסדר הזה עוסק רק במי שיש לו משחטה או אדם קשור למשחטה

אלון שוסטר: חבר'ה, אני מודע לזה שאפשר להיות אור לגויים בישראל, אני לא חושב שאנחנו צריכים להיות יוצאי הדופן כאשר בכל העולם החקלאות, בוודאי נושא הפטם, הוא מאפשר את ההתאגדויות האלה, או את האינטגרציות

אלון שוסטר:  רמי לוי פתח משחטה, איפה הוא עכשיו? למה הוא ברח מהדבר הזה? אפשר לחיות ממשחטה לבד?      

אליהו ברוכי: בכל העולם יש כאלה עליות מחירים

גל ברנס: א', רוב העולם, בשונה מישראל, מוצר הצריכה העיקרי שלו בתחום הבשר זה עוף

ששון גואטה: כן, עליית הדגנים, עלו הגרעינים, עלה הכול, התערובת יותר יקרה

אבשלום וילן: המסקנה הייתה שמשחטה לבד לא מחזיקה מעמד

גל ברנס: אז תיכף נראה גם את זה

גל ברנס:  אני אומר רק לגבי הטענה לסופרים, לסופרים לא קרה כלום בתקופה הזאת, לענף כן קרה ואז הסופרים השתנו

גל ברנס:  בסופרים עשור שלם לא קרה שום דבר דרמטי

דוד ביטן: בחג המחיר של העופות עלה? החקלאים העלו את המחיר?      

גל ברנס: כן

אבשלום וילן: לא

דוד ביטן: העלו את המחיר? אם הטענה של החקלאים לא עלה אז איך הסופרים העלו את המחיר ב-20% ואתה אומר לי שהם לא קשורים לעניין? מה זה הם לא קשורים, הם מוכרים, הם מעלים את העניין

דוד ביטן:  מנצלים את החג ומעלים

גל ברנס: בדקנו את זה, המחירים של המשחטות במכירות שלהם לקמעונאים עלו בחג, לא רק שהם עלו גם לא היה את כל ה - - -      

דוד ביטן: מה בדקתם? בדקתם מחיר עוף שלם רק?      

גל ברנס: לא, פנינו לקמעונאים, אלה נתונים שאנחנו לא יכולים להציג, את המחירים לפני פורים, אחרי פורים

דוד ביטן: של מה, של עוף שלם?      

גל ברנס: המחירים של המשחטות לקמעונאים

גל ברנס:  מה שקורה זה שיש סוגים שונים של מוצרים, יש עוף שלם ויש מוצרי פרימיום

גל ברנס:  את מוצרי הפרימיום בכלל לא היה להשיג, גם ראינו בפסח שהיה מחסור גדול בהם, זה כל המוצרים של הפילה וכל הדברים האלה, וגם במוצרים הבסיסיים הייתה עליית מחירים

שלום דנינו: גל, אני ממש מופתע פה מהקיצוניות בעמדות

שלום דנינו:  אנחנו ישבנו פה חודשיים, החקלאים אמרו שהמחירים של פורים הם יהיו המחירים של פסח

שלום דנינו:  אני טועה? ישבנו פה בכמה ישיבות, מהמגדלים, ואתה אומר שהעלו את המחירים

אלון שוסטר: יש לו נתונים סודיים מרשתות השיווק שהוא לא יכול להראות לנו

שלום דנינו: אני רוצה לדעת מהמגדלים, מה שהצהירו

גל ברנס: הייתה העלאת מחירים באזור החגים

קריאה: התשובה היא שהמגדלים לא העלו את המחירים, חד משמעית

קריאה:  מי שרוצה, מה שרוצה נראה

ששון גואטה: בקשר לזה שהוא אומר שהיה חסר עופות, זה גם לא נכון, במקרה עודד פה לידי, שהיה שר החקלאות, אנחנו החקלאים מגדלים את הכמויות ואפילו יותר ממה שהמדינה צורכת, אבל יש גוף שנקרא התאגיד הווטרינרי שהוא עושה מגבלות למשחטות

ששון גואטה:  משחטה שלפי התקן יכולה לשחוט 80,000 עוף בלילה, בגלל שלתאגיד אין כוח אדם לתת ובגלל הקשיים שהם עושים אז הוא שוחט רק 50,000 אז עכשיו החקלאי תקוע עם העופות בלול

ששון גואטה:  רוצים להוציא, יש סחורה, אבל המשחטות לא יכולות לשחוט

ששון גואטה:       פניתי לשר החקלאות שהיה, אמרתי לו את זה, הוא טיפל בנושא, הוא התקשר לתאגיד, איך יכול להיות, לפני החגים אתם מייצרים את המחסור ובעקבות זה גם יכול להיות שעולה המחיר

ששון גואטה:  החקלאי לא אשם, החקלאי בסוף נדפק, יש סחורה בלולים, קחו את הסחורה, בואו תשחטו

שלום דנינו: הטענה של גל שגם החקלאים העלו את המחיר

גל ברנס: המשחטות

גל ברנס:  אותן משחטות שאנחנו אוסרים עליהן ל - - -     

שלום דנינו: זאת אומרת המגדל המשיך לקבל אותו דבר

גל ברנס: זה אני לא יודע, אין לי נתונים

גל ברנס:  גם עלה פה נושא מכוני התערובת, רק נגיד שאותן אינטגרציות זה גם בדיוק אותם מכוני תערובת, זאת אומרת שגם בהיבט הזה זה אותן חברות

עודד פורר: לפי החוק שלכם משחטה לא תוכל להיות גם בעלים של מכון תערובת?      

גל ברנס: לא, היא תוכל, היא לא תוכל לעשות הסדר

גל ברנס:  מכון התערובת, ביקש גם יושב ראש הוועדה, אנחנו נטפל בנושא הזה ישר אחרי התקציב

עודד פורר: זה הנושא

עודד פורר:  זה ה-נושא, מכוני התערובת

גל ברנס: זה נושא שמשפיע על החלב

עודד פורר: זה משפיע על הכול

גל ברנס: נכון, גם בזה אנחנו מתכוונים לעסוק

ששון גואטה: היושב ראש, אני רוצה לקרוא משהו שהיועצת המשפטית שלחה לי, שאני לא ככה בטעות אסתבך פה בוועדה

עודד פורר: כבר הסתבכת

ששון גואטה: אבקש לתת גילוי נאות שייתכן שיש לי עניין אישי בנושא, אני מגיע מהתחום החקלאי ובהתאם לכללי האתיקה אני אבדוק את העניין מול היועצת המשפטית לכנסת ומול ועדת האתיקה, להבין אם צריך להחיל עליי מגבלות, אך כבר עכשיו חשוב לי להצהיר זאת ואעדכן לאחר הבדיקה מול היועצת המשפטית לכנסת

גל ברנס: אני חושב שזה הנתון האחרון והכי מרכזי שיש לנו

גל ברנס:  זה מה שקרה, זה הרווחים של כל אותן חברות שהצגנו באינטגרציות בשנת 2020, זה הרווחים בשנת 2021

שלום דנינו: לא רואים מפה, אתה יכול להגיד מה רואים?      

עודד פורר: אתה רואה פשוט שהם מרוויחים כפול

גל ברנס: אתה רואה שמרגע שנעשה ההסדר הזה אותן חברות מרוויחות כפול

קריאה: זה המחזור, זה לא הרווח

גל ברנס: לא, הרווח

עודד פורר: המחזור הוא 7

עודד פורר: 2 מיליארד שקל

גל ברנס: אני אסביר

אליהו ברוכי: המחזור כתוב למטה, שבעה מיליארד המחזור

גל ברנס: המחזור הוא למטה, לא קטן, לא מסכן ולא כלום, 7

גל ברנס: 2 מיליארד ₪ מחזור של חברות

גל ברנס:  הרווח לאחר ההסדר הזה קפץ פי שניים, רווח שנתי של 226 מיליון שקל לרווח שנתי של 440 מיליון שקל

מוטי אלקבץ: למשחטות?      

גל ברנס: של כל האינטגרציות

מוטי אלקבץ: לא, משחטות

גל ברנס: משחטות, עם האינטגרציה

מוטי אלקבץ: משחטות ומגדלים

גל ברנס: אותן חברות שהצגנו בשקף

אלון שוסטר: גל, אם אני זוכר את המספרים, זה קפץ מרווח של 3%-2% ל-7%-6%? ומה הבעיה בדיוק? אני רוצה להבין מה הבעיה עם זה

גל ברנס: שהציבור משלם את זה

אלון שוסטר: מה אתה אומר? הרווח הזה נראה לך רווח פרוע? שאני אבין את המספרים

גל ברנס: רווח של 220 מיליון שקל - - -     

אלון שוסטר: עזוב, נניח שזה נכון, אני לא רואה חשבון שלהם, יש בעיה עם מתח הרווחים הזה? עכשיו אני קונה את זה אצל רמי לוי או בשופרסל

עודד פורר: אגב, אני מניח שכל רשתות השיווק היו מוכנות לחתום על 6% רווח

אלון שוסטר: גל, זו מניפולציה בוטה ולא הוגנת

גל ברנס: הרווח הזה, להערכתנו עוד בחסר כי בסוף זה הסדרים של אגודות שיתופיות שיש להן הרבה הוצאות שאנחנו בכלל לא יודעים לכמת אותן

גל ברנס:  אם חברה רגילה מושכת דיבידנד או משלמת שכר לבעלים ואנחנו רואים את הדברים האלה ויודעים לשייך את זה לרווח - - -     

שלום דנינו: גל, מי החברות?      

אלון שוסטר: מצליחים לייצר מזון למדינת ישראל עם 6% רווח ואתה סופק כפיים, למה?     

גל ברנס: כי אם הוא ייצר מזון מבחינת ישראל בחצי מהרווח הציבור ישלם פחות

שלום דנינו: מי החברות, גל? כשאתה אומר החברות

רון כץ: ממתי הנתונים האלה?      

גל ברנס: 2021-2020, זה הנתונים הכי עדכניים שיש

שלום דנינו: סליחה, גל, מי החברות שמתחלקות ב-440 מיליון

שלום דנינו:  להעלות שקף

שלום דנינו:  איפה החברות?      

דוד ביטן: שלום, מי מרוויח 440 מיליון?      

שלום דנינו: גל אומר הרווח הוכפל מ-226 מיליון ל-440 מיליון

שלום דנינו:  זה כולל מדגרות, מגדלים ומשחטות?      

גל ברנס: אלה החברות האלה שהן חלק מאותן אינטגרציות

גל ברנס:  הרווח שלהם גדל פי שניים מ-226 מיליון שקל ל-440 מיליון שקל ואני אומר שוב, אנחנו מדברים על חברות עם מחזור של שבעה מיליארד שקל, הן לא כל כך מסכנות, הן לא נזקקות

עודד פורר: מה הסיבה לזה?      

גל ברנס: עליית המחירים

רון כץ: אבל אתה מדבר על הפטור

רון כץ:  למה המחיר עלה? זה מה שאני שואל

גל ברנס: עשו הסדר, ניצלו אותו להעלאת המחירים

רון כץ: לא, אבל אתה לא מתייחס בכלל לעלייה של מחירי הסחורות?      

גל ברנס: אם כל עליית המחיר הייתה בתשומות לא היינו רואים את זה ברווח

עודד פורר: גל, אתה יכול להגיד על איזה חברות מדובר?     

גל ברנס: כתוב, הראיתי שקף

שלום דנינו: גל, כשאתה מכניס פה את המגדלים אתה לא מתכוון ל - - -     

גל ברנס: החברות שאנחנו אוסרים עליהם לעשות את ה - - -      

עודד פורר: אני מנסה להבין מי החברות שכשאני סוכם את המחזור שלהם זה שבעה מיליארד שקל

גל ברנס: כל המשחטות שמוכרות עוף בישראל

עודד פורר: משחטות עוף טוב, מדגריית שדה בוקר, מדגריית עוף ירושלים? אלה? מה שמופיע אצלך ברשימה של המשחטות?      

גל ברנס: כן, כל אחד מהם הוא ספק גדול לפי חוק המזון

עודד פורר: המשחטות?      

גל ברנס: המשחטות, כל אחד מהם הוא ספק גדול לפי חוק המזון

עודד פורר: זאת אומרת כל המשחטות המחזור שלהם היה 7

עודד פורר: 2 מיליארד שקל והרוויחו 440?      

גל ברנס: ענף העוף בישראל הוא ענף של 12 מיליארד שקל

עודד פורר: אני מנסה להבין

עודד פורר:  אתה מציג לנו נתון כלכלי, אני רוצה להבין את המקור שלו

עודד פורר:  7

עודד פורר: 2 מיליארד מחזור, מי עשה את המחזור הזה?      

גל ברנס: החברות האלה לאורך האינטגרציה

עודד פורר: איזה חברות?      

גל ברנס: זה פה על הלוח

עודד פורר: כל החברות האלה ביחד? המדגרות, התערובת, המגדלים והמשחטות ביחד?      

גל ברנס: זה לא כל התחום, אלא כל החברות האלה בתוך השרשרת

עודד פורר: כל חברה שרשומה פה, ביחד סכמת את כולם?      

גל ברנס: בח"פ שלה לאורך השרשרת זה – ואני אומר שוב, זה לא כזה מפתיע כי אנחנו מדברים על תחום של 12 מיליארד שקל

עודד פורר: איפה חמישה המיליארד הנוספים?      

גל ברנס: כל יתר התחום

עודד פורר: מי אלה? מי זה חמישה המיליארד של יתר התחום?      

אליהו ברוכי: מגדלים קטנים

אבשלום וילן: גל, אם אתם צודקים היו צריכים להיכנס מגדלים נוספים, בפועל המצב הפוך לגמרי

דוד ביטן: אבו וילן, יש לכם טענות על הסכומים שהוא מדבר עליהם?      

עודד פורר: לא, אני לא מצליח להבין

דוד ביטן: גם אני לא הצלחתי להבין, אבל אתם טוענים שהנתונים לא נכונים? זו הטענה?     

קריאה: לא נכון

דוד ביטן: אז מה הטענה? אתם לא מכירים את הנתונים? אני שמתי לב, אתה אף פעם לא מביא לנו נתונים, הכול באופן כללי

דוד ביטן:  אם הוא צודק בטענה ובאמת טווח הרווח פה הוא ענק אז אנחנו צריכים להיכנס לזה

שלום דנינו: לא, גל עושה הכללה ואנחנו צריכים להבין את הדבר הבא, אתה פה רושם מגדלים ומי שעושה את המחזור, מה שאתה אומר, היקף המכירות, זה המשחטות, הם האחרונים שמוציאים חשבונית

גל ברנס: אתה יכול לשחק בתוך האינטגרציה, אתה יכול לשים את הרווח כאן, כאן או כאן

שלום דנינו: אוקיי, בסוף המשחטה היא זאת שמכרה את הדבר הזה, את החשבוניות שלהם אתה סופר, אנחנו לא בטוחים - - -     

עודד פורר: אתה לא יכול לספור פעמיים את אותה חשבונית, אתה לא יכול לספור גם את החשבונית שהעוף מכר למשחטה והמשחטה מכרה לסופר

דוד ביטן: גל, תסביר לי איך החוק הזה משפיע על הנתונים האלה שדיברת עליהם

גל ברנס: אז אם נחזור לשקף הראשון נראה שמתי שהיה את ההסדר ראינו את המחיר עולה, בוטל ההסדר ב-2015 ראינו את המחירים יורדים, זו בדיוק הנקודה

דוד ביטן: איזה שנה הם ירדו?      

גל ברנס: מ-2015 אתה רואה ירידה במחירים ואז עוד פעם היה ב-2020 שנחתם עוד - - -     

אליהו ברוכי: היה הסדר בעבר שביטלתם אותו?      

גל ברנס: היה הסדר בעבר, היינו עם אותו חוק בוועדה, לפני שמונה שנים הוועדה לא רצתה לאשר את החוק הזה

עודד פורר: אני אפילו לא נוקט עוד עמדה, כשמציגים נתון של מחזור 7

עודד פורר: 2 מיליארד שקל עם רווח של כ-6% אני רוצה לדעת רק את המקור

עודד פורר:  אם יש מסמך של הכלכלנית הראשית שעשה את זה אני חושב שראוי שחברי הכנסת יקבלו את המסמך, אני רוצה לדעת איזה חברות, על פי מה, על פי דוח רווח והפסד שלהן, זה רווח גולמי, זה רווח תפעולי?      

גל ברנס: אז נעביר

עודד פורר: זה כאילו מין נתון שהוא תלוש, אני עדיין לא הצלחתי להבין מי הרוויח את ה-440 מיליון שקל האלה

גל ברנס: אז נבקש מהם להעביר מסמך

דוד ביטן: אתה אומר שהמשחטות והמדגרות, יש קשר ישיר איתן?     

גל ברנס: קשרי בעלות, כן

דוד ביטן: כולם ביחד או חלק?      

גל ברנס: לא, כל אחד, משחטה מדגרה, משחטה מדגרה, משחטה מדגרה

שלום דנינו: לא, לא לכולם יש את האינטגרציות

גל ברנס: לא כולם, מי שאין לו אינטגרציה אנחנו לא נוגעים בו

שלום דנינו: בדיוק, אז אני אומר שקודם כל אנחנו צריכים להבין - - -      

דוד ביטן: זה לא קשור למושבים, נכון?      

שלום דנינו: לא

דוד ביטן: למה זה קשור?      

אלון שוסטר: הם לא יוכלו לחיות בלי זה

דוד ביטן: למה זה קשור? לקיבוצים זה קשור?      

קריאה: לא

דוד ביטן: למי זה קשור? מי הבעלים של המדגרות והמשחטות?      

גל ברנס: חלק מהבעלים זה הקיבוצים וחלק לא

שלום דנינו: חלק אנשים פרטיים

שלום דנינו:  אני לא בטוח, גל, שהנימוק שברגע שהיה איזה תכנון ביניהם שאתה מעיד ואלון אומר: אני לא בטוח שהיה, הוא היה הסיבה להעלאת ה - - -     

אליהו ברוכי: שלום, הוא אומר שהיה בעבר, החוק הזה היה, וכשהורידו את החוק הזה - - -      

אלון שוסטר: אבל זה לא הוכחה, זה נתון נסיבתי

אלון שוסטר:  אתה אומר שיש קשר ישיר?      

עודד פורר: מתאמים ימי שחיטה

שלום דנינו: כי יש אלף שיטות

שלום דנינו:  ושאלה נוספת, מה הגודל בשוק של החבר'ה האלה של האינטגרציות, כמה הם מחזיקים מהשוק?      

גל ברנס: מעל 70% מהשוק

מוטי אלקבץ: חמישה מיליארד שקל מתוך 12 זה 30%?      

דוד ביטן: סלח לי, מי אתה?      

מוטי אלקבץ: מוטי אלקבץ, מזכיר ארגון מגדלי העופות

דוד ביטן: רק רגע, אני רואה שאנשים לא מסוגלים להתאפק, אז ח"כים, תעצרו

דוד ביטן:  אתה נציג המושבים?      

שמואל לויט: לא, אני שמואל לויט, מנכ"ל המועצה לענף הלול

דוד ביטן: מי נציג הקיבוצים פה?      

מוטי אלקבץ: אני נציג ארגון מגדלי העופות שכולל גם את הקיבוצים

דוד ביטן: אין קיבוצים?      

מוטי אלקבץ: אין קיבוצים בנפרד

אבשלום וילן: מוטי נציג של כל המגדלים

אבשלום וילן:  חבר הכנסת ביטן, זה לא קיבוצים ומושבים, כל מגדלי העופות, מוטי הוא המנהל שלהם

דוד ביטן: מוטי, תתחיל ואחר כך הם

מוטי אלקבץ: אני הייתי מעדיף שמולי יתחיל

דוד ביטן: למה? אתה מבקר על? מה זאת אומרת?      

מוטי אלקבץ: הוא מבוגר ממני בשלוש שנים

דוד ביטן: לא, דווקא אני רוצה לשמוע את מוטי

עודד פורר: מוטי, זה שיושב ראש ועדת כלכלה עד עכשיו עוד לא מכיר אותך כנראה משהו עשית לא בסדר

דוד ביטן: לא, אני מכיר אותו, אני מזהה אותו, אבל אני לא מצליח כל פעם לראות את מי הם מייצגים

משה אבוטבול: עודד, יכול להיות שבגלל שקצת הכול רגוע יותר במשרד, תאפשר

עודד פורר: זה שאתם לא עושים שום דבר זה ברור

משה אבוטבול: אולי יכול להיות שהכול רגוע, אז פחות שומעים, אבל זה טוב

עודד פורר: רק המחירים עולים, זה הכול

משה אבוטבול: עודד, בוא לא נדבר על זה

דוד ביטן: מוטי, דבר, אחר כך ידברו נציגי המושבים

מוטי אלקבץ: חשוב שכולם יידעו, מי שקובע את המחיר לצרכן, גל - - -     

דוד ביטן: שנייה, לאט לאט, אנחנו לא באנו לשמוע הרצאות, אני אתן לך לדבר, אבל לא הרצאות

דוד ביטן:  תבהיר לנו את התמונה למה כשהשתנה המחירים ירדו ואחר כך זה עלה כשזה השתנה להפוך

דוד ביטן:  תתייחס לעניין הזה ותתייחס לעניין של הקשר בין המשחטות והמדגרות וכל מה שקשור מסביב

דוד ביטן:  לזה אני רוצה שתתייחס

מוטי אלקבץ: אוקיי

מוטי אלקבץ:  נתון בסיסי והכי חשוב, מי שקובע את המחיר לצרכן במדינת ישראל בבשר עוף, שזה לא ענף מתוכנן, זה רשתות השיווק

מוטי אלקבץ:  את זה, אם מולי יציג כאן, אם יינתן, יש לנו גרף שמראה את פערי התיווך שככל שהמשבר אצלנו עמוק יותר הרשתות שומרות על המחיר שלהם במקרה הטוב, לא מעלות אותו, ופער התיווך לטובתם גדל והתמורה למגדל והתמורה גם למשחטות יורדת

מוטי אלקבץ:  אם המשחטות היו כזה להיט גדול אז אחת המשחטות הגדולות ביותר בארץ עמדה לפני סגירה לא לפני הרבה זמן - - -      

דוד ביטן: זה הנימוק שלך?      

קריאה: לא, יכול להיות שהם התנהלו לא טוב

מוטי אלקבץ: זה לא רק התנהלות, אף אחד לא רצה לקנות

דוד ביטן: בגלל שמשחטה כמעט פשטה את הרגל? אני יודע למה היא פשטה את הרגל?      

מוטי אלקבץ: לא, אף אחד לא רצה לקנות אותה כי התחום הזה, בסוף מי שמרוויח הכי טוב והכי בטוח זה רשתות השיווק

מוטי אלקבץ:  אני עליתי לפני פסח וגם לפני חג העצמאות, כשהייתה טענה שמחיר העוף עולה ועולה, ואני אמרתי את זה גם כאן ואמרתי את זה בתקשורת, כשמדברים על חוסר צפוי זה מתדלק את עליית המחיר

מוטי אלקבץ:  אף אחד מאיתנו לא מרוויח מזה יותר, ולא היה חוסר, זה כל העניין, לא היה חוסר

קריאה: לפני חג הפסח, לא פעם ולא פעמיים, במבזקים: צפוי מחסור, צפוי מחסור

מוטי אלקבץ: כשאומרים שצפוי המחיר עולה

מוטי אלקבץ:  וגם בתקשורת אני אמרתי שבלולים יש לנו מעל ומעבר לצריכה ומעל ומעבר ליכולת השחיטה של המשחטות

מוטי אלקבץ:  ככל שיגידו על חוסר בעופות ככה יעלה המחיר, זה פסיכולוגיה של מסחר כשמדברים על חוסר

מוטי אלקבץ:       הדבר הבסיסי שגם צריכים להתייחס אליו, היום יש כ-600 מגדלים שחלקם באינטגרציות וחלקם לא

מוטי אלקבץ:  אם ניתן היה לעשות הסדר שכולל רק חלק מהמגדלים אז לא היינו באים ומתווכחים כאן, אבל לא ניתן לעשות הסדר חלקי, זה או הסדר שמקיף את כל המגדלים או לא הסדר

מוטי אלקבץ:  המשמעות של לא הסדר זה קריסה של כל המגדלים הקטנים בתוך הענף, מיעוט של מגדלים, מיעוט של תחרות, ואז לא תוכל להביא את זה לדיון כאן

מוטי אלקבץ:  בקריצת עין יהיה הסדר ויהיו פחות מגדלים, זה מה שיהיה

קריאה: היינו בשנים האלה

מוטי אלקבץ: כשהאוצר מתייחס להסדר ב-2012 הוא מתעלם מהמשבר שפלט כמעט 300 מגדלים בין 2009 ל-2012 ואנשים שמכרו את הבתים שלהם

מוטי אלקבץ:  אז הוא לוקח את המחיר הנמוך של הקריסה ומשווה אותו למחיר שבהסדר שהיה הסדר צנוע

מוטי אלקבץ:  אתה תסתכל על הכמויות, הכמויות, גם היום אנחנו בהסדר מעל ומעבר לצריכה, הרבה מעל ומעבר

מוטי אלקבץ:  מולי גם יציין כאן כמה עופות היו מעל גיל 40 שנמצאים בלולים ואף אחד לא לוקח אותם כי אין מה לעשות בהם

מוטי אלקבץ:  מי שמרוויח בסוף זה רשתות השיווק, את זה אתה לא מציין

מוטי אלקבץ:  ולהציג את הענף הזה כגורם ליוקר המחיה מעל החלב ומעל לכל מיני ענפים אחרים זה לזרות חול בעיניים לכולם כאן, זה פופוליזם של האוצר כנגד החקלאים

ששון גואטה: רק בצומח אתם לא מסכימים שהם מרוויחים יותר מהחקלאי

ששון גואטה:  החקלאי מוכר בשקל קילו אפרסק, עשו פה קולות שהחקלאי מרוויח

ששון גואטה:  מה אני מרוויח? זה הסופר

ששון גואטה:  אתם שם לא יודעים לבדוק

דוד ביטן: רבותיי, עצור רגע

דוד ביטן:  שניים מחברי הכנסת צריכים ללכת

דוד ביטן:  תתחיל ואחר כך אני אחזור אליך כי אני צריך לתת לח"כים, השניים שצריכים ללכת, סגן השר וחבר הכנסת פורר

אלון שוסטר: מולי, תסביר מי אתה, חשוב שהוא יבין מי אתה

אלון שוסטר:  דוד, מולי הוא יושב ראש המועצה שהיא מועצה לאומית, הממשלה שם בפנים, נציגי הצרכנים, נציגי הציבור והמגדלים

ששון גואטה: הוא מנכ"ל מועצת הלול

אלון שוסטר: זה גוף סטטוטורי של המדינה

שמואל לויט: במצוות היושב ראש אני אקצר, ממש בתמצית

דוד ביטן: נחזור אליך, אל תדאג

שמואל לויט: מאה אחוז, אני רק מוחה על השקף של משרד האוצר שעושה קורלציה בין הסדרים לבין עליית מחיר

שמואל לויט:  אם האוצר היה נותן גילוי נאות, אני לא רוצה להשתמש במילים יותר חריפות, הוא היה לוקח גם את מחירי הדגנים בעולם ורואה שמ-2012 הייתה עליית מחיר גדולה מאוד בתירס, בגרעינים, ובכל סוגי הגרעינים שמרכיבים את התערובת ואותו כנ"ל קיים עכשיו, זה כולם יודעים

שמואל לויט:  לכן הקורלציה, ההסדרים, קו נטוי עליית מחיר, היא איננה נכונה

שמואל לויט:  עליית מחירי הדגנים הם אלה שגורמים לעליית מחירי הפטם, הביצים וכן הלאה

שלום דנינו: אבל מאידך הוא מציג גם רווח כפול

שלום דנינו:  לכאורה, לפי הטיעון שלך אצל גל בשקף שלו היית צריך לראות שזה נשאר 220 מיליון, משהו כזה

שלום דנינו:  את זה צריך לברר

שמואל לויט: בהמשך לשאלות שפה הועלו על ידי חברי הכנסת אני לא מכיר את נתוני המקור של השקף ההוא כי הוא נראה לי בלתי מדויק, בוא נאמר ככה בלשון המעטה

דוד ביטן: יש לך נתונים אחרים?      

שמואל לויט: לא, אני רוצה לומר את נתוני הממ"מ

קריאה: אין נתונים אחרים, אבל הם צריכים להוכיח את הנתונים שלהם

קריאה:  אנחנו לא מאמינים בכלל למספרים האלה

דוד ביטן: רגע, לאט לאט

דוד ביטן:  בישיבה הבאה אם יש לכם נתונים אחרים, תבדקו את הנתונים ותמציאו לנו את זה

דוד ביטן:  אי אפשר רק באופן כללי להגיד זה לא מתאים, כן מתאים

דוד ביטן:  לישיבה הבאה תציגו את הנתונים שאתם טוענים

דוד ביטן:  לנתונים האלה יש משמעות מאוד גדולה, כי אם זה נכון אז באמת יש בעיה

שלום דנינו: דוד, הערה קטנה

שלום דנינו:  גם יכול להיות שאין סתירה בין מה שאתה מציג כמגדלים שאתם מוכרים ובאמת אצלכם אין את הרווח, מה שגל אומר זה בעיקר לאינטגרציות שם שהחשבונית היא בסופה של הדרך של המשחטה, היא מייצרת את הרווחים הגדולים, לא בהכרח אתם

שלום דנינו:  זה מה ששמענו מכם פה חודשים, שהמחירים לא עולים, שישה שקלים לקילו ובסוף אנחנו רואים שהצרכן משלם יותר

רם בן ברק: השאלה למי זה עולה, זה עולה לצרכן או זה עולה למגדל?      

דוד ביטן: פורר, שתיים-שלוש דקות ואחר כך סגן השר ונחזור לאנשים

עודד פורר: הנושא הזה הוא נושא מורכב, אתה רואה את זה גם מהשאלות, ואני חייב לומר פה לאגף התקציבים, אתם לא באתם עם מספיק נתונים וראוי לבוא לפה עם יותר נתונים

עודד פורר:  צריך לקחת בחשבון, באמת הייתה עלייה משמעותית במחירי הגרעינים

דוד ביטן: כן, זאת הבעיה המרכזית בתחום הזה

עודד פורר: אבל השאלות שאני חושב שאדוני היושב ראש וחברי הכנסת צריכים לשאול פה בסופו של דבר, מי החזק בתוך האירוע הזה

עודד פורר:  איזה גוף הוא הגוף החזק שמנהל את כל האירוע ואיזה גוף הוא הגוף החלש

עודד פורר:  במקרה הזה דווקא המגדלים הם הגוף החלש

עודד פורר:  מגדלי העופות הם הקטנים, זו קבוצה של מגדלים קטנים מכל מיני מקומות, אבל יש פה גופים חזקים, אותן אינטגרציות שמדברים עליהן, הם מחזיקים את כל השרשרת, הם הבעלים

שלום דנינו: 70%

עודד פורר: אם אני לוקח גם את המשחטה וגם את מכון התערובת וכולם ביחד, אז כאילו אתה אף פעם לא יודע מי מרוויח ומי מפסיד בתוך האירוע הזה, אבל נוצר שוק שהוא שוק דפוק והוא שוק שמתוכנן דה פקטו באמצעות הבעלות הצולבת הזאת על כל האירוע

עודד פורר:       מה כן? אני אומר את זה פה גם למדינה

עודד פורר:  מטפלים בזה, הזכיר את זה קודם חבר הכנסת גואטה, את הסיפור של הווטרינריה, חייבים לטפל גם בזה

דוד ביטן: אנחנו בתערובת מטפלים

עודד פורר: הסיפור של הווטרינריה, אני בתור שר חקלאות, הגיעו אליי פניות, אמרו לי: לא יכולים לשחוט כי התאגיד הווטרינרי לא נותן מספיק וטרינרים למשחטות

עודד פורר:  הסיפור הזה של הרגולציה העודפת, גם בעניין הזה של הפיקוח הווטרינרי עם כל האנדרוגינוס הזה שהקימו כאן, חייבים גם אותו לפרק

עודד פורר:  אבל חד משמעית, אני אומר את זה לחברי הכנסת, צריך לחתוך את השרשרת הזאת שבה יש לנו משחטה שמתאמת ימי שחיטה והיא מתואמת עם מי שמוכר את התערובת וכל התיאום הזה, בסוף מי שמשלם אותו זה הצרכן

דוד ביטן: טוב

דוד ביטן:  סגן השר

משה אבוטבול: שלום לכולם, כל החברים

משה אבוטבול:  אני קודם כל רוצה להודות לך, אדוני היושב ראש, דוד ביטן, על קיום הדיון בנושא הזה, זה נושא חשוב ביותר

משה אבוטבול:       אני גם מנצל את ההזדמנות ואני רוצה לברך אותך על המינוי שמינית את ידידי היקר שר החקלאות לשעבר אלון שוסטר למינוי החשוב ביותר שזה ועדת משנה לקידום מנופי צמיחה של ענף החקלאות בכנסת

משה אבוטבול:  הבחירה שלך, אדוני היושב ראש, בחירה ראויה, אדם ענייני שבא ממקום טוב כדי לעזור לעולם החקלאות יחד עם הלובי החקלאי של הח"כים החשובים שלנו ואני בטוח שאנחנו ביחד עם זה נוכל לקדם

משה אבוטבול:  זו גם כן דרכו של השר אבי דיכטר שרצונו באמת לשתף פעולה עם החקלאים ועם כל עולם החקלאות וזה גם כן הרצון שלי באופן אישי

משה אבוטבול:  אני מברך על כך, אנחנו נשתף ודאי פעולה

משה אבוטבול:       לעצם החוק עצמו

משה אבוטבול:  חברים יקרים, אני רק רוצה לומר שלהגיד שמשרד החקלאות שבע רצון מהחוק הזה זה לא יהיה נכון

משה אבוטבול:  קיימנו לגביו המון דיונים פנימיים, גם אנחנו, הצוות המקצועי של המשרד, עם השר ועם כל האנשים, וחלק מהצוות המקצועי נמצא פה איתכם ותיכף הוא ידבר והם יתייחסו לנושא הזה

משה אבוטבול:  אבל לומר שאנחנו שבעי רצון זה לא נכון בכלל, כי אני חושב שצריכה להיות תחרות יותר פתוחה, צריכים לאפשר יותר, לרווח יותר בנושא הזה, כי, שוב פעם, יש פה חוסר מידתיות

משה אבוטבול:       אבל בצורה הברורה ביותר אני צריך לומר שאנחנו מכוונים היטב, ואדוני היושב ראש, אם אני וחברך שר החקלאות בפורים, כשכולם ככה נהנים מימי הפורים עולים לצפון לראות שם עשרות לולים של החקלאים ולפגוש אותם ולראות את המצוקה ואת כל הקשיים שיש שם בנושא הזה, פירושו של דבר שאנחנו רוצים לעזור ולתת כתף בנושא הזה

משה אבוטבול:  אם אני בשבוע עבר עוזב את הכול כדי לעזור למשחטה שצריכה כדי להקים את הליין, יש חסמים שעומדים שלא באשמתה ואני נעמד על כך שיפתחו עוד קו כי חסר לציבור עוד ועוד עופות, פירושו של דבר שאנחנו רוצים לראות כמה שיותר חקלאים מרוצים, מתפרנסים בכבוד ובלי כל החסמים שעושים לך במשרדי הממשלה

משה אבוטבול:      אבל דבר אחד ברור, בנושא הזה אנחנו נמשיך את אותה מדיניות, אדוני היושב ראש, אתה תשמע את הכול, אבל הייתי רוצה משהו לרצות קצת את היושב ראש באיזה משהו מעניין

משה אבוטבול:  אנחנו נמצאים ביום כזה חשוב של יום צער בעלי החיים

משה אבוטבול:  נהגו בכל הוועדות בכנסת ליצור מומנט שנקשר לנושא הזה

משה אבוטבול:  היות שהשר אבי דיכטר גם מינה אותי על כל תחום צער בעלי חיים במשרד אז אני יכול לבשר לאלה שלא יודעים, מעמך בית ישראל, הדיון בכל אופן משודר לכל העולם, אז אתמול הייתה לנו פגישה, מעבר לסיור שקיימתי במכון וולקני, ובפגישה איתנו יחד עם ד"ר שמואל אסולין, שהוא המנכ"ל והיו"ר של המכון, אני יכול רק לבשר לאלה שהנושא של צער בעלי חיים קרוב לליבם, שישנו פיתוח ישראלי, דבר מדהים, שבעזרת ה' לא ירחק הרגע, זה ממש בפיתוח מואץ, פיתוח ישראלי שיניב הטלת אפרוחות, ולא אפרוחים, יהיו הטלות כאלה

משה אבוטבול:  זה המצאה עולמית שנמצאת בפיתוח מואץ

משה אבוטבול:  זה ימנע את כל הנקודה הזאת שכולנו יודעים ולא אוהבים לדבר על זה, על השמדת אפרוחים וכל הדברים האלה

משה אבוטבול:  יהיו ביצים ממוקדות שיבקעו רק האפרוחות

משה אבוטבול:  דבר מדהים, המוח היהודי ממציא פטנטים וזה בשורה לעם ישראל

דוד ביטן: אז משמידים את האפרוחים מראש, אתה אומר

משה אבוטבול: מראש אנחנו יודעים מי האפרוחות שאנחנו צריכים אותם לצורך ההטלה, לצורך הדברים האלה

משה אבוטבול:  ושוב תודה, אני מבקש סליחה שאני חייב לרוץ לוועדה לביקורת המדינה

משה אבוטבול:  חברים, חקלאים יקרים, אגודות, אנחנו איתכם, תמשיכו להצליח

יעוז אברגל: שלום, שמי יעוז, מגדל מהדרום

יעוז אברגל:  מה שרוצים לעשות פה, מה שאומרים לך פה, זה טענו בחיטים ועונה לו בשעורים

יעוז אברגל:  הם רוצים לעשות הסדר, יש להם בעיה עם כל מיני גופים אחרים, עם הסופרים, עם הקמעונאים, עם כולם, הם באים ולוקחים את החקלאי ואומרים חקלאי

יעוז אברגל:  הצמצום הזה, המשמעות שלו ביטול של התכנון לגמרי ושל היכולת בכלל

יעוז אברגל:       נגיד שיש 30% שחקנים, מושבניקים שהם חקלאים מגדלים כמוני

יעוז אברגל:  עם מי אני אעשה את הוויסות של הכמויות, עם עצמי? את הוויסות, שמגדלים 530,000 טון, עם מי אני אעשה אותם? עם עצמי? אני אשב בבית ואתכנן עם עצמי

יעוז אברגל:  זו ספינה אחת גדולה, אם היא שטה היא שטה וכולם שטים, היא טובעת כולם טובעים

יעוז אברגל:  מה אתה רוצה, שאני אקח את העוף הזה שלי, כשיגיע יום השחיטה שלי, אני אעטוף אותו בצלופן ואשים אותו בסופר? מה אתה רוצה שאני אעשה איתו?      אני מגדל עופות, אני חקלאי, אני לוקח את העוף הזה, נותן אותו למשחטה, המשחטה שוחטת אותו, ממליחה אותו, מורטת אותו ומשווקת אותו

יעוז אברגל:  יש עליו פיקוח וטרינרי, יש עליו פחת, יש עליו כשרות, יש עליו מע"מ, עולם אדוני יש עליו

יעוז אברגל:  אתה רוצה עכשיו לבוא ולהגיד, לא, רק אותם אלה, יישבו הקטנים, יוצאים מהדיון

יעוז אברגל:  החליטו שהתיקון הזה נכנס לחוק, זו המשמעות, ללכת לסגור את הלולים, לפטר את העובדים ולסגור את הבסטה

שלום דנינו: גל, לי יש רעיון לטענה הזאת, כמובן שחשבתי קודם, האם תוכלו למצוא בזה פתרון, שעל המשחטות תהיה חובה לקבל קודם את העופות שמייצרים המגדלים הפרטיים שהם 30% ואז הם יתחילו לטפל בעופות שלהם

שלום דנינו:  זאת אומרת שתהיה להם קדימות, שהם לא ידאגו להישאר עם עופות בלולים

גל ברנס: אנחנו לא יכולים לקבוע למשחטות מה לעשות, הן משחטות פרטיות בסוף

שלום דנינו: אבל אנחנו אומרים להם: אל תתכננו וזה

גל ברנס: הייתה תקופה שבה לא היה את ההסדר הזה וכל ה - - -     

אליהו ברוכי: ומה קרה כשלא היה את ההסדר?      

גל ברנס: המחירים ירדו

רם בן ברק: עזוב את הרווחים, הרווחים לא שייכים למגדל

רם בן ברק:  כמה מגדלים נסגרו כשלא היה את ההסדר? זה הסיפור

רם בן ברק:  הרי בסופו של דבר, תלך היום למגדל ותראה מה הרווח שלו מהעוף

רם בן ברק:  אל תלך למה שבסוף מוכרים בסופרים לצרכן? בזה צריך לטפל, אבל אתה תלך לראות כמה מרוויח המגדל ותראה שלפני שהיה ההסדר הזה הוא הפסיד, הרבה מאוד, והיום הוא מרוויח קצת

רם בן ברק:  זה הסיפור

רם בן ברק:  אתם רוצים לטפל ביוקר של העוף? טפלו בזה דרך הקמעונאים

רון כץ: דרך אגב, יש פה נציג של הקמעונאים?      

דוד ביטן: לא, לא הזמינו אותם, לדעתי

רון כץ: אבל הם החוליה הכי חשובה בשרשרת

דוד ביטן: אני רוצה להבין רק דבר אחד

דוד ביטן:  בשנה ביטלתם את זה ואחר כך החזרתם, למה החזרתם?      

רם בן ברק: כי כולם קרסו

דוד ביטן: בוא נשמע אותו

דוד ביטן:  אמרת, כל עוד זה לא היה ירד המחיר, עכשיו החזרתם את זה

אלון שוסטר: זה נקרא אופס התבלבלנו

אלון שוסטר:  עשינו ניסיון בכלכלה הישראלית, נכשל ו –      

ששון גואטה: זה כמו בענף הבקר, השבוע היה דיון אצלך, אתה זוכר? המחירים עלו

דוד ביטן: הרי החזרתם את ההסדר הקיים, עכשיו אתם רוצים לבטל אותו

צחי ברקוביץ: הכוונה שהיה הסדר של המועצה בשנת 2012, של המגדלים עם המועצה

צחי ברקוביץ:  ההסדר הזה בוטל עם תיקון הפטור החקלאי הקודם

דוד ביטן: ולמה החזרתם אותו?      

צחי ברקוביץ: עכשיו הם עשו הסדר, עצמאי, אין לנו מעורבות בו

צחי ברקוביץ:  המגדלים עשו הסדר ב-2020 וכתוצאה מכך יש לנו עליית מחיר

צחי ברקוביץ:  זה לא משהו שאנחנו היינו מעורבים בו

אלון שוסטר: מולי, זה הרי בהיתר של המדינה

שלום דנינו: מולי, אפשר לשאול שאלה? במידה שהמשחטות יחויבו לקבל את העופות של המגדלים, כי זה מה שמעניין, מעניין אותנו מאוד עכשיו המגדלים הפרטיים שמהווים 30% והם באמת לא יכולים לעשות שום קומבינה עם אף אחד

שלום דנינו:  אם תינתן לכם, באופן תיאורטי, תיכף נראה אם זה אפשרי האפשרות שהעופות שלכם יגיעו למשחטות בעדיפות ראשונה, האם זה יספק אתכם?      

שמואל לויט: לא, זה לא דבר שהוא בר ביצוע, לקבוע למשחטות באיזה סדר הם יקבלו עופות

שמואל לויט:  אבל אני רוצה לענות לשאלה שגל ענה פה בצורה אחרת ובצורה לא נכונה, לדעתי

שמואל לויט:  מה קורה כשאין הסדר? יש תשובה אחת ודאית, הפער הקמעונאי קפץ פי שניים

שמואל לויט:  זאת אומרת בתקופת ההסדר הפער הקמעונאי היה שלושה-שלושה וחצי שקלים ובתקופה שאין הסדר הפער הקמעונאי קפץ לשבעה שקלים והצרכן לא נהנה מזה

שמואל לויט:  הרשתות הרוויחו על כל שקל של עליית פער קמעונאי במונחים שנתיים זה 400 מיליון שקל

שמואל לויט:  400 מיליון שקל, בתקופה שהחקלאים הלכו וקרסו הרשתות הרוויחו והצרכן לא נהנה

שמואל לויט:  זאת אומרת כל התרגיל של הרשות לתחרות וזה הצרכן לא ייהנה פה מכלום, בסופו של דבר בטווח הארוך המחיר יעלה לצרכן

אלון שוסטר: זה משחק פנימי בשרשרת הייצור בין הרווח של הקמעונאים לבין הרווח של המגדלים והמשמעות הגדולה הברורה היא שהקטנים יעזבו, יהיו המון עוגמות נפש, יישארו שניים, שלושה, ארבעה, חמישה מגדלים ענקיים שיצליחו להתמודד עם הקמעונאים

אלון שוסטר:  זה לא מה שאנחנו רוצים, זה לא משרת את היעדים הלאומיים שלנו

גל ברנס: המגדל לא עובד מול הקמעונאים, מי שעובד מול הקמעונאים זה המשחטה, המגדל עובד מול המשחטה

אלון שוסטר: ולמה לא כולם נהיים בעלי משחטות בישראל? למה רמי לוי לא עושה את זה שוב?      

אבשלום וילן: בכל העולם מגדלים עופות באינטגרציה, זאת שרשרת שלמה וככה זה עובד

גל ברנס: יש שבע משחטות בישראל, זה לא מעט, אם הם לא היו עושות קרטל ביניהן גם הייתה תחרות

אבשלום וילן: מה שהם רוצים עכשיו להגיד שמהאינטגרציה מי שלא ייהנה זה המגדל

אבשלום וילן:  כל השאר יחגגו, המגדל לא יקבל

אבשלום וילן:  אם אתם צודקים במספרים הייתה צריכה להיות כניסה מסיבית לענף, בפועל יש בריחה

אבשלום וילן:  אם אתם צודקים במספרים משחטות היו יכולות להיות עצמאיות, אין משחטה עצמאית אחת

אבשלום וילן:  זה חוסר הבנה מוחלט

דוד ביטן: אבו וילן, יש לכם מספרים אחרים?      

ששון גואטה: כן, הבאתי לסגן שלך חוברת עכשיו

ששון גואטה:  שלום מטפל בנושאים האלה

טומי מנור: אני עורך דין מנור, אני מייצג את ארגון מגדלי העופות, את המגדלים שמוטי דיבר מטעמם

דוד ביטן: תשמעו, חבר'ה, אתם יכולים להסביר לי עד מחר, מה שלי מפריע בכל הסיפור הזה זה הקשר בין כל הגופים האלה, האינטגרציה, כי זו באמת שליטה על מחירים

דוד ביטן:  אתם מוכרים אותנו בדיבורים, אבל אתם לא מדברים על הדבר העיקרי

אבשלום וילן: בחקלאות בהגדרה יש פטור מהגבלים עסקיים בענף הלול בכל המדינות ולא במקרה

אבשלום וילן:  הם היום מנסים לשבור דרך הסיפורים האלה, גם לפני 20 שנה הם ניסו לעשות את זה

דוד ביטן: מי זה פה ממשרד המשפטים? הוא הלך? אני לא מבין, אין פה תיאום מחירים, גם היום אין תיאום מחירים

צחי ברקוביץ: כבוד היושב ראש, חשוב שאנחנו נעשה סדר בעובדות

צחי ברקוביץ:  אני רוצה רגע להסביר, גם חשוב שהח"כים ישמעו את זה כדי שיבינו מה מצב העולם שקיים כרגע, נריב אחר כך על העובדות, אבל רק לשמוע את העמדה שלנו

צחי ברקוביץ:       יש הסדר היום בתוקף

צחי ברקוביץ:  הייתי שמח שיראו את שקף 2 במצגת שמראה את האינטגרציה

צחי ברקוביץ:  בסוף האינטגרציה מה עשתה? יש 14 שחקנים ששולטים בזרם האפרוחים, בסוף האפרוחים האלה, יום יבוא והם יגיעו למשחטה

צחי ברקוביץ:  מה שקורה היום, יש הסדר שקובע כמה אפרוחים יגיעו בסוף לשיווק

צחי ברקוביץ:  המגדלים, שהם האינטגרציות, קובעים הלכה למעשה, יש לנו הסדר פה, העולם פה הוא לא הסדר בין מגדל, 500-400 אנשים שהם חקלאים - - -     

דוד ביטן: רגע, רשות התחרות

דוד ביטן:  אפשר אחרת? אפשר בלי התיאום הזה מבחינת החקלאים?      

גל ברנס: היינו חמש שנים בלי התיאום הזה

דוד ביטן: ומה קרה? נסגרו עסקים, אז מה? ועכשיו מה?      

ששון גואטה: זה לא מעניין אותם, אדוני היושב ראש

ששון גואטה:  לא מעניין אותם שאנשים פשטו רגל ומכרו בתים

דוד ביטן: אני נלחם ביוקר המחיה כל הזמן, אבל פה במקרה הזה יש לנו עוד אינטרסים, של שמירה על מגדלים, שמירה על חקלאות

דוד ביטן:  אני שואל אותך, רוב המגדלים הפרטיים נמצאים בגבול הצפון, על גבול לבנון, הרי אם ייסגרו העסקים שלהם הם יעזבו את המקום, כמה יעלה לנו להחזיר אותם לאותו מקום שהם נמצאים בו היום? בגדול אני רוצה לדעת אם יש דרך אחרת לטפל במחיר של העוף

דוד ביטן:  התלבשתם רק על העניין הזה כאילו זה קובע

דוד ביטן:  מפריע לי הנושא של האינטגרציה, שלא תבינו לא נכון, יכול להיות שכן נטפל בזה

מוטי אלקבץ: היושב ראש, הם הציגו נתונים, למה הוא לא הציג את הרשתות?      

שלום דנינו: האוצר, אתם טוענים שאתם מטפלים באינטגרציות, בגדולים, לא על החקלאים, זה מה שאתה אומר

גל ברנס: נכון

שלום דנינו: אבל מה שהחקלאים אומרים, כשאתה מטפל בהם הם מפסידים

שלום דנינו:  תן לנו רגע ביטחון איך האנשים האלה, זה הפתרון שאנחנו מחפשים, איך הם לא נפגעים

דוד ביטן: עשינו את זה ביבוא

דוד ביטן:  ביבוא אתם נותנים פיצוי לחקלאים

צחי ברקוביץ: אין יבוא עוף בישראל

דוד ביטן: לא יודע למה אין, כי יכול להיות שבחגים כן נצטרך לאשר יבוא

דוד ביטן:  אם המחירים עולים בסופרים בכאלה סכומים לפני חג אולי כן צריך להביא

צחי ברקוביץ: יש מכס מאוד גבוה ואין אישורים רגולטוריים היום ליבוא בכלל

דוד ביטן: זו ישיבה ראשונה שלנו

דוד ביטן:  רבותיי, גם אתם, אני אומר לכם, יש לכם נתונים אחרים, יש לכם טענות, תביאו אותם, אל תגידו לנו זה לא מתאים, ההוא זה לא נכון

דוד ביטן:  זה לא מקובל עליי

דוד ביטן:  אם האינטגרציות האלה, כל החברות, מרוויחות כל כך הרבה כסף אז יש לנו פה בעיה

דוד ביטן:  אני כל הזמן שומע שמפסידים, בקושי מרוויחים ופה פתאום בענף העוף העסק זורם יפה מאוד, לי זה מפריע

דוד ביטן:  אם אתם רוצים ממני עזרה אתם צריכים לגרום לנו להבין שאו שהדברים לא נכונים, או - - -     

צחי ברקוביץ: אני רוצה להשלים

דוד ביטן: אז אתם רוצים רק אתם לדבר? תיכף נשמע את משרד החקלאות, גם לו יש מה להגיד בעניין הזה, לא רק לרשות התחרות ולמשרד האוצר

שלום דנינו: מולי, מה הפתרון שלכם? תגידו גם אתם, מה אתם מציעים?      

דוד ביטן: אין להם פתרון, הפתרון שהם אומרים בוא נפרק את הדבר הזה ונראה מה יהיה

דוד ביטן:  זה מה שאתם אומרים, נראה מה יהיה

ששון גואטה: זה בדיוק מה שאגף התקציבים רוצה

ששון גואטה:  עורך דין טומי מנור רוצה להגיד מילה, אם אפשר לתת לו

דוד ביטן: אם אתה הולך לחדש לי משהו

דוד ביטן:  אם רק טענות בשביל לבזבז לי את הזמן אז לא

טומי מנור: אני אנסה

טומי מנור:  אני לא מבטיח, אבל אני אנסה

טומי מנור:  שני ההסדרים שנעשו, שהייתי שותף גם לעשייה שלהם, הראשון היה בשנת 2012 כשבאמת יצאו 400-300 מגדלים מהענף והיה צריך להציל אותו ומה שזה עשה, זה בסך הכול ייצב את המחיר

טומי מנור:  המחיר היה כל כך נמוך שהיה צורך לייצב אותו

טומי מנור:  אותו דבר בדיוק קרה ב-2020 והתווסף לזה גם הנושא של העלאות מחירי התערובת בגלל התירס וההובלה הימית וכו', שכולם מכירים את זה

טומי מנור:       ב-2015 ישבנו כאן שלושה ימים, גם החבר הזה, עם יושב ראש הוועדה ברוורמן, שלושה ימים, 12 שעות כל יום בשביל לתקן את חוק התחרות, רק את הסעיף הזה, ואז הגענו לסעיף מאוד מאוד מורכב ומסובך שאפשר בתנאים מסוימים וקשים לעשות הסדרים

טומי מנור:  נעשה הסדר אחד ועכשיו באה רשות התחרות ואומרת: לא, אנחנו רוצים לבטל את הכול

טומי מנור:  שים לב, היום יש איסור על משחטות לעשות הסדרים

טומי מנור:  כתוב בחוק, אסור למשחטות לעשות הסדרים, אז מה הם אומרים? הם אומרים: לא, זה אנחנו יודעים, עכשיו אנחנו ניקח את כל החקלאים, אנחנו נבדוק אם מישהו קשור איכשהו למשחטה

דוד ביטן: לא, היועצת המשפטית אומרת לי - - -     

אביגל כספי: מה שאני הערתי מקודם זה לא היה על זה

דוד ביטן: לא, באופן כללי את אומרת, לא רק על המחירים, גם על כמויות אסור - - -     

טומי מנור: לא, הכול עניין של כמויות, בסוף ההסדר הוא הסדר של כמויות

דוד ביטן: אבל גם זה אסור

דוד ביטן:  אתם מוחרגים היום

טומי מנור: נכון

דוד ביטן: הם רוצים לבטל את ההחרגה

טומי מנור: קודם כל יש פטור חקלאי, זה הבסיס, יש לזה רציונלים, אנחנו לא נבוא עכשיו לעשות פה שיעור היסטוריה, זה הכלל

טומי מנור:  על הכלל הזה הטילו הגבלות קשות ב-2015, עכשיו הם רוצים לבטל את הכול, הם רוצים לבטל את כל הפטור על עופות

טומי מנור:  זה מה שהם רוצים

דוד ביטן: זה מה שאני שואל

דוד ביטן:  רשות התחרות, אתם מבטיחים לי שהמחיר יירד אם אני עושה את זה? עזבו אותי מתיאוריות, תיאוריות זה יפה, אני רוצה לדעת לפי חוות הדעת שלכם המחיר יירד תוך חצי שנה או שלא? הרי זו התכלית של החוק, נכון? אם אתם נותנים לי עכשיו חוק רק כדי שרשות התחרות או משרד האוצר יגידו שביטלתם איזה משהו, הכול טוב ויפה, אבל מה תכלית החוק?      

גל ברנס: להוריד את יוקר המחיה, זה הדבר הראשון שהתחלתי בו את ההסבר

דוד ביטן: בסדר, יפה, זו תכלית החוק

דוד ביטן:  אז אתה מבטיח לי שזה מה שיקרה?      

גל ברנס: אני לא יודע, אני לא שולט - - -      

דוד ביטן: אתה לא יודע, אז אתה רוצה שאני אהרוס את כל הענף בלי שאני יודע שזה הולך להיות?      

גל ברנס: אני יודע להראות את הגרף שמראה שברגע שלא היה את ההדסר המחיר ירד

גל ברנס:  זה אני יודע להראות לך

גל ברנס:  להגיד לך, אני לא נמצא באף חלק משרשרת הערך, אני לא קובע את המחירים, אבל אני יודע להגיד שבהערכה גבוהה - - -     

דוד ביטן: עורך דין מנור, מה ההסבר שלך לזה שכשלא הייתה אפשרות להסדר כזה המחיר ירד, יש לך הסבר לעניין הזה?      

טומי מנור: זה לא נכון שהמחיר ירד

טומי מנור:  המחיר לצרכן נשאר יציב לאורך כל התקופה

טומי מנור:  מה שקרה זה עלה הפער הקמעונאי, הקמעונאים הרוויחו את כל הפער

דוד ביטן: אתה אומר שהנתון הזה שהם הביאו הוא לא נכון?      

טומי מנור: הוא לא נכון

טומי מנור:  בישיבה הבאה תביא את הנתון הנכון לדעתך

טומי מנור:  הם הביאו נתון, יש לך נתון אחר תביא אותו, אל תדבר סתם

קריאה: יש נתונים של הממ"מ מחודש ינואר

ששון גואטה: הבאתי לשלום חוברת

שלום דנינו: יש לך חוברת ולי יש חוברת

דוד ביטן: עכשיו אני אקרא את החוברת?      

מוטי אלקבץ: שהאוצר יביא את הנתונים של הרשתות, אנחנו לא יכולים להביא

דוד ביטן: לישיבה הבאה תביאו את הממ"מ, אם יש נתונים אני רוצה לדעת אותם

דוד ביטן:  עד לישיבה הבאה אני רוצה תשובה ברורה, לא תיאוריות, תיאוריות תשאירו למישהו אחר

דוד ביטן:  זה חוק הסדרים, בחוק הסדרים אתם רוצים טיפול מהיר, הליך מהיר ויש לזה סיבה, אז אני רוצה לדעת שאתם בטוחים בעצמכם שזה יוריד את המחירים

דוד ביטן:       ואתם תביאו נתונים אחרים, אתם אומרים שהנתונים לא נכונים אז תביאו לנו את הנתונים

דוד ביטן:  אין לכם את זה אז הנתונים כנראה נכונים, כי אתם הרי הגופים שמתפעלים את זה

דוד ביטן:  אז מה, אתם לא אוספים כל הזמן נתונים מה קורה בשטח?      

טומי מנור: הנתונים שקיבלת על הרווח זה ממש לא רציני

דוד ביטן: לא, לא רק על הרווח, גם על התקופה שמ-2015 עד 2020

דוד ביטן:  עכשיו אני רוצה לשמוע את משרד החקלאות

צחי ברקוביץ: אני יכול להתייחס? עלו פה טענות

צחי ברקוביץ:  חשוב להסביר שיש הסדר שקובע כמויות, הוא מעלה את המחיר, הם בעצמם מודים בזה שהם אומרים שחקלאים נפלטים כי המחיר נמוך

דוד ביטן: מה אתה רוצה, שהם יפסידו?      

צחי ברקוביץ: אז בואו נסכים שההסדר מעלה את המחיר

צחי ברקוביץ:  הסדר כמויות, אלמלא הפטור החקלאי הוא פלילי

מוטי אלקבץ: אין מי שישחט את העופות שבלול

דוד ביטן: לא, ההסדר עצמו, זה לא קשור שהוא מעלה את המחיר או לא, ההסדר מאפשר בכלל שיהיו עופות למכור

צחי ברקוביץ: אנחנו לא מסכימים לזה

דוד ביטן: הוא הסביר לך, החקלאי

דוד ביטן:  אתה יודע מה? מכל ההסברים דווקא את ההסבר שלו שמעתי הכי טוב, הוא אומר לך שהוא מגדל עופות, מגדל אפרוחים, הוא צריך לדעת מתי לשלוח אותם לשחיטה, אם לא, הלך עליו

דוד ביטן:  ברגע שאין לו את התיאום הזה הוא גמור

יעוז אברגל: אם יהיה למשחטה יותר עופות היא תגיד: אני משלמת לך חצי מהמחיר, מה אני אעשה?      

דוד ביטן: הוא לא יודע מה לעשות עם העופות

דוד ביטן:  כמה עופות הוא יגדל? 100,000, 50,000, 20,000, הוא לא יכול סתם לגדל ואחר כך להפסיד כסף

דוד ביטן:  אותו דבר קרה לנו ביבוא של השום

דוד ביטן:  מה קרה עם השום? הביאו שום, כל המגדלים כבר גידלו את השום, השום פתאום הגיע בהצפה וכולם פשטו רגל

ששון גואטה: פשטו רגל, נטשו את האדמות

ששון גואטה:  הייתה עכשיו כתבה שהיבואנים מרוויחים מאות אלפי שקלים על כל מכולה

אליהו ברוכי: דוד, אבל אם יהיה הסדר אז המגדלים יריבו עם המשחטה על המחירים שהם מספקים להם

דוד ביטן: בניגוד לחוקים האחרים שהלכתי איתכם עליהם בחוק הזה יש לי בעיה

דוד ביטן:  יכול להיות שאנחנו צריכים למצוא פתרון לנושא של האינטגרציות, אני לא אומר שלא כי זה מפריע לי מאוד האינטגרציות, אתם שולטים בכל השוק, תגיד מה שתגיד

דוד ביטן:  יש לך משחטה ויש לך גם מכוני תערובת ואתה גם מגדל ואתה קונה מהם את הגידולים שלהם גם כן

דוד ביטן:  זה גם בעייתי, זה לא יכול להישאר ככה

דוד ביטן:  זה לא לחוק ההסדרים, יכול להיות שצריך לטפל בזה אחרי חוק ההסדרים, כי זה דיון ארוך ואי אפשר בשני דיונים לעשות את זה

שלום דנינו: אבל צריך לדעת שהצריכה של השוק, גל, זה בערך 600 טון בשנה ויש את הפיקים בחגים וגם מתכננים, זאת אומרת החבר'ה כבר יודעים את המספרים, יודעים גידול של עוד 3% כל שנה, אז זה לא סוד מדינה

שלום דנינו:  הם לא צריכים להתכנס ולדעת כמה הם ייצרו

שלום דנינו:  הם יודעים שיש את החקלאים, עד שהם בונים לולים, חלקם באינטגרציה משכירים את בתי המלון במושבים בשביל האפרוחים שיגיעו לשני קילו, הם מספקים להם הכול, הם רק מספקים את בית המלון

דוד ביטן: לא, אבל חלק מהגידולים זה גם לביצים

אליהו ברוכי: יש תכנון לזה, אין תחרות

אליהו ברוכי:  ברגע שיש תכנון אין תחרות

דוד ביטן: אני מבין את זה, אי אפשר לעשות תחרות פה, אתה לא מבין? אם תהיה תחרות הגדולים יאכלו את הקטנים

דוד ביטן:  יש לך אנשים שהם הכי חזקים

דוד ביטן:  אם הוא לא יכול להתקיים אז הוא יסגור את המשק

אליהו ברוכי: חזקים עלינו

אליהו ברוכי:  תראה מה שקרה פה בשקף הזה, הם חזקים עלינו

שלום דנינו: גל, אם אפשר להבטיח את האינטרס של החקלאים, זו הבעיה המרכזית שיושבת היום על השולחן, המגדלים הפרטיים, 30%

שלום דנינו:  לא הם הבעיה בשום מקרה, והם לא מתפתחים והם לא מאוגדים, צריך להבטיח את העתיד שלהם באיזה שהיא דרך, שהאפרוח שלו יימכר כתרנגול

גל ברנס: חבר הכנסת דנינו, אנחנו מקיימים פה דיונים ארוכים בוועדה, מושב שלם, והדיונים האלה עוסקים רבות ביוקר המחיה וכל הזמן טוענים כלפינו שאנחנו לא מביאים פתרונות ואז כשאנחנו מביאים פתרונות אז אומרים רגע, יש בעיה ואז נבוא עוד פעם לדיונים ונגיד עוד פעם שאנחנו מביאים פתרונות

גל ברנס:  לעמדתנו הסדרים כאלה מעלים את המחיר, חד משמעית, וביטולם יוריד את יוקר המחיה

גל ברנס:       ואם רוצים לטפל בענף שהוא יותר גדול מענף החלב ולהוריד בו את יוקר המחיה לעמדתנו הפתרון הזה הוא חשוב, הוא משמעותי והוא עוסק בחברות גדולות עם מחזור של שבעה מיליארד שקל, עם רווחים של 400 מיליון שקל, ובהם אנחנו עוסקים

גל ברנס:  זה מה שההסדר הזה אומר

גל ברנס:  המשחטות האלה, ברגע שאסרנו עליהם ב-2015, הם אמרו איך אפשר בכל זאת לעשות, הם הלכו וקנו חברות של המגדלים ובעצם זה הכניסו את עצמם חזרה לתוך הפטור ואז עשו עוד פעם הסדר

קריאה: מאיפה ההמצאה הזו?      

ששון גואטה: תמיד הפתרונות של האוצר הם שטחיים מאוד, הם אף פעם לא באים לעבוד

קריאה: אני חושב שאתם מטעים את חברי הכנסת

צחי ברקוביץ: עובדתית מה שקרה זה שבמהלך השנים משחטות קנו - - -     

שמואל לויט: משחטות לא קנו שום דבר בשנים האחרונות

ברוך וינשטיין: אני לא אחזור על דברים שנאמרו קודם, אני רק מבקש לדייק בעניין אחד

ברוך וינשטיין:  הצעת החוק כפי שהיא יוצרת מצב שגם כל המגדלים שהם אינם בקשרי בעלות, אבל יש להם הסכמים ארוכי טווח עם משחטה כזו או אחרת, גם הם לא יכולים להיכלל בהסדר

ברוך וינשטיין:  הפרשנות המשפטית של רשות התחרות ושל בתי המשפט

ברוך וינשטיין:       אני מבקש לחזור על מה שאמרתי כי זה מאוד אקוטי, כי הדיון פה מנסה לזרום לצדדים, למרות כל מה שיעוז אמר לגבי הנושא של חוסר ההיתכנות של זה

ברוך וינשטיין:  ברמה העניינית, גם חקלאי במושב פטיש, לכיש או וואט אבר שיתקשר בהסכם עם עוף עוז, לצורך העניין, שהיא לא אינטגרציה בבעלות של קיבוצים, יתקשר איתו בהסכם לעשר או 15 שנים, הוא אדם קשור והוא נמצא בתכולת האיסור שיש פה בהצעת החוק

ברוך וינשטיין:      אני מתנצל שוב שאני מתעקש לעמוד על הדבר הזה

ברוך וינשטיין:  הצעת החוק מדברת על זה שלא יוכל להיות חלק להסדר עם אחד הצדדים, או מגדל עופות שהוא או אדם קשור אליו מחזיק משחטה

ברוך וינשטיין:  ברגע שאותו מגדל מלכיש קשור בהסכם מימון או רק שיווק, יש כאלה ויש כאלה, ל-15 שנה עם משחטת עוף עוז, באותו רגע הוא לא יכול להיות חלק מהסדר

ברוך וינשטיין:  חלק מאוד גדול מהלולנים שהם אינם קיבוצים נמצאים בהסדר כזה או אחר מפני שבלי זה אין קיום

ברוך וינשטיין:       נקודה שנייה שאני מבקש להגיד עוסקת בשאלה של מבחן התוצאה

ברוך וינשטיין:  עם כל הכבוד לרשות התחרות אנחנו יודעים שהחקלאים מרוויחים היום מעט מאוד, הלולנים מרוויחים מעט מאוד, אם בכלל, אומר מוטי, ובצדק, המשחטות לא מרוויחות

ברוך וינשטיין:  אם מחר יימצא אותו קונה ניסי שיסכים לקנות משחטה הוא ירצה להרוויח

ברוך וינשטיין:  אני עוד לא נתקלתי ברמי לוי או רשת אחרת שמוכנה לוותר על חלק מהרווח שלה, אז נגיד שהלולנים יירדו לאפס, אבל זה לא מספיק בשביל קיום של משחטה ברווחיות, ההיגיון אומר שהמחיר לצרכן יידחף למעלה

דוד ביטן: אני רוצה להבין מה שאתה אומר, אם לא תהיה אינטגרציה המשחטות כולם ייפלו ואז לא יהיה מי שישחט?      

ברוך וינשטיין: לא, אני אומר שהאינטגרציה משרתת את האינטרס של המגדלים, כמו בית אריזה לאבוקדו, היא משרתת את האינטרס של המגדלים ולכן שווה להם להחזיק אותה כשהיא הפסדית

ברוך וינשטיין:  אם אתה מוציא את המשחטה מהאינטגרציה ומעביר אותה לידיים פרטיות, אם בכלל תמצא מישהו שמוכן, כי כיום יש משחטה במפרץ שמחכה לקונה כבר לדעתי למעלה משנה ואין אף אחד שמוכן לעשות את זה

ברוך וינשטיין:       הדבר השלישי, לגבי הנתונים, אני חושב שעם כל הכבוד, זה שרשות התחרות הציגה מספר עלום, אנחנו - - -     

דוד ביטן: לא, אז יש לכם הזדמנות להגיד מה נכון

ברוך וינשטיין: הנתונים יונחו בפניכם, אבל ברמה ההגיונית אין שום היגיון באמירה הזאת שסך כל המגדלים בענף פודים 12 מיליארד שקל

ברוך וינשטיין:  נתון אחד אין חולק עליו וזה שבענף הזה מוכרים 530,000 טון בשנה

ברוך וינשטיין:  קח 12 מיליארד שקל תחלק ל-530,000, המכירה היא ב-24 שקל, זה כפול מהמחיר

ברוך וינשטיין:  זה לא המחיר

דוד ביטן: לכל מה שאומרים אין פתרון לעניין שמה שהסופרים עושים, הם חותכים את המוצר וזה גם קובע חלק מהמחיר

צחי ברקוביץ: עובדתית זה תהליך, שאני מניח שגם נציגי המשחטות יגידו, היום בסופר המוצרים מגיעים ארוזים, כמעט שאין קצביות בסופרים, זה משהו שהיה בעבר

ששון גואטה: אין דבר כזה שאין קצביות

צחי ברקוביץ: כל סופר שאתה הולך העוף מגיע ארוז בוואקום, מוכן

דוד ביטן: אבל לא משנה, הם מוכרים את זה בחלקים

דוד ביטן:  אתה לא עונה לשאלה

דוד ביטן:  מה זה משנה, אז הוא מארגן את זה מאחורה, לא מקדימה

יעקב כץ: ביום שישי היינו בסופר, מה זה בכלל הסיפור הזה?      

דוד ביטן: לא, מה שהוא התכוון זה שהוא לא עומד עם הסכין, אבל הוא עושה את זה מאחורה

יעקב כץ: תפסיק לחרטט פה

דוד ביטן: אני רוצה לשמוע את משרד החקלאות

דוד ביטן:  מה העמדה שלכם לגבי זה ולגבי כל מה ששמעתם?      

אורי צוק בר: קודם כל אני יכול להגיד את עמדתי, היא עמדת הממשלה, כי זה הוחלט כבר ב - - -     

דוד ביטן: אם אתה רוצה להגיד לי רק מה שמשרד האוצר, אז אין טעם שנדבר, שמענו את משרד האוצר

אורי צוק בר: מה שאני יכול להתייחס, נאמרו פה הרבה דברים על נתונים, אני יכול להסביר קצת על הנתונים, להסביר מה קרה משנת 2015 עד היום, אם היושב ראש ירצה

דוד ביטן: בבקשה, דבר, נתתי לך

אורי צוק בר: קודם כל לגבי השנה האחרונה, חשוב לציין שהיו עליות של מחירי תשומות בסדרי גודל של עשרות אחוזים

אורי צוק בר:  בזמן הזה בשנה האחרונה מחירי עוף עלו בערך ב-12%-11% ביחס לשנה שעברה

דוד ביטן: למה הם עלו?      

אורי צוק בר: אין לי שום יכולת להגיד

דוד ביטן: האם מה שעכשיו האוצר ורשות התחרות התייחסו היא זאת שגרמה לעליית המחירים?      

אורי צוק בר: זה אני לא יכול להגיד

אורי צוק בר:  אני יכול להגיד שהתשומות עלו בהרבה

דוד ביטן: אז מאיפה אתה יודע שאם אתה עכישו נותן סטירה למגדלים וכו' זה מה שהולך להוריד לך את המחיר?      

אורי צוק בר: אני לא יודע, אני לא עשיתי את ההערכה הזאת, זו הערכה של רשות התחרות והאוצר

אורי צוק בר:  אני יכול להגיד שהמחיר לסיטונאי ולצרכן עלה בהרבה פחות מאשר עלו תשומות הייצור

אורי צוק בר:  זה דבר שרואים אותו מנתונים, אני לא מעריך פה שום דבר

אורי צוק בר:       לגבי ההתנהלות של מחירי העוף, גם לסיטונאי וגם לצרכן, מ-2015, כשתוקן הפטור בהסכמה מאוד רחבה ב-2014 והוצאנו את הסיטונאים מהפטור החקלאי, ואנחנו חושבים שזה נכון, עד היום זה נכון, המחירים לצרכן לאורך כל התקופה הזאת מ-2015 ירדו בסדר גודל של 10%, המחירים ברמת המשחטה ירדו בסדר גודל של 20% כאשר בשנה האחרונה יש כאמור עלייה

אורי צוק בר:  אני חושב שיש לה קשר לעלייה בתשומות, יכול להיות שיש לה קשר גם להסדרים, מה שאני יכול להגיד זה לגבי כמויות

אורי צוק בר:       הכמויות של מה שהיה נשוא ההסדר, כמויות של שיווק אפרוחים בשנים האחרונות, מ-2015 ועד היום, עלו מ-220 מיליון אפרוחים ל-235 מיליון אפרוחים בשנת 2022, הייתה שנה חריגה אחת באמצע שהיו 250, זה שנת הקורונה, ב-2020 הייתה צריכה מאוד מאוד גבוהה של עופות, אחר כך זה חזר חזרה לאותה רמה

אורי צוק בר:  זאת אומרת שלא היה צמצום ברמה כזאת שהיה חוסר בכמויות

מוטי אלקבץ: זה העניין

דוד ביטן: אנחנו לא נתחיל עכשיו כל טענה אתם – הבנו את הסוגיה, לא צריך על כל דבר להגיב

אורי צוק בר: היושב ראש, אני לא מחווה את דעתי - - -     

דוד ביטן: יש לך את המחירים לפני החגים ואחרי החגים? נגיד עכשיו היה פסח ועצמאות

אורי צוק בר: יש לנו נתונים של הפסח, בשלוש השנים האחרונות אנחנו כל שנה בודקים לקראת פסח, ארבעה שבועות לפי שבועות קלנדריים, שבועות של שבוע שלם, סופרים שבעה ימים שבעה ימים מהפסח ולאחור

אורי צוק בר:  יש לנו את זה לכל אחד מהחלקים וגם לסך הכול העוף

אורי צוק בר:       בסך הכול העוף, בשבוע השני לפני הפסח הייתה עלייה מסוימת, בעוף טרי ארוז כמעט שלא השתנה המחיר לפני הפסח, עלייה קלה של בערך חצי שקל, משהו כזה

אורי צוק בר:  בשנה שעברה עלייה דומה, לפני שנתיים, ב-2021, הייתה עלייה יותר חדה רק בשבוע האחרון של החג עצמו, עד אז לא הייתה עלייה

אורי צוק בר:  זה ארוז

אורי צוק בר:  בעוף טרי לא ארוז הייתה עלייה קצת יותר גבוהה, הייתה עלייה בערך של שני שקל מארבעה שבועות לפני החג עד השבוע שלפני השבוע

אורי צוק בר:  בשבוע החג עצמו מבחינת כמויות, בשנה הזאת היו כמויות קטנות בשבוע של החג, אבל זה הרבה תלוי בימי המכירה

קריאה: בימי שחיטה

אורי צוק בר: ימי שחיטה וכו'

אורי צוק בר:  בשנים קודמות הייתה תמיד ירידה אחרי החג, פה הייתה ירידה בכמה ימים לפני

יעוז אברגל: אני חייב להשלים משפט, אדוני, על החקלאי, למה המשמעות של הדבר הזה שזה גזר דין מוות לנו המושבניקים

יעוז אברגל:  הקיבוצניקים, נדבר בשפת העם, אין להם בעיה של אמצעי ייצור, מה שאתה רוצה, כסף יש להם, אדמות יש להם, מים יש להם, כל מה שאתה רוצה יש להם

יעוז אברגל:  אם מחר בבוקר יגידו לשים את ה-30% האלה בצד, אז מה הבעיה שהם יילכו עכשיו לכל הקיבוצים ויבנו לעצמם לולים ואנחנו נגדל חסה? מה הבעיה שלהם?      אם לא יהיה את הפטור החקלאי הזה שישמור אותנו במשחק, ואני אומר לאדוני גם ביושר, אינטגרציה זה לא מילה גסה, מוציאים פה את האינטגרציה כאילו יצא עכשיו איזה נחש לחווה מהעץ, לא יצא שום דבר, המלחמה היום יומית בענף שמגדל בעלי חיים, זה לא בקבוקי קוקה קולה, המלחמה היום יומית, אם לא היה את הפטור הזה אין לנו זכות קיום

יעוז אברגל:  ואתה יודע מה, שנמות כבר, שיגידו שהם לא רוצים אותנו ויגידו לנו: לכו הביתה

יעוז אברגל:      אדוני היה שותף פה בוועדת כלכלה, אני זוכר שאדוני עמד שם וצעק על איתן כבל: אנחנו עושים הצבעה היום, אל תבלבל את השכל

יעוז אברגל:  ככה אמרת לו, ב-2018, בשעה תשע וחצי היה פה דיון, ב-14 בנובמבר 2018, כשהגשת את התיקון לחוק מועצת הלול, אדוני חתום על התיקון הזה, שזו המשמעות, שזה לשמור עלינו החקלאים

יעוז אברגל:  אם יש קיבוץ שנמצא בעוטף עזה? מה, הוא מילה גסה? כמה הוא מהבעלות? קח את קיבוץ עלומים, סעד, וואט אבר, לא יודע מה, כמה הוא מהבעלות של המבנה של השרשור? הוא איזה חצי אחוז, חצי פרומיל מאיזה ארגון קניות

יעוז אברגל:      מטעים אותך פה, הם זורים לך חול בעיניים, אומרים לך שמחר בבוקר עקרת הבית, מסעודה משדרות, היא תקנה עוף

יעוז אברגל:  לא יהיה לה עוף לקנות כי אנחנו לא יכולים לגדל

יעוז אברגל:  תערובת לפני שנתיים עלתה 2,000 שקל לטון, היום היא עולה 3,500 שקל לטון

יעוז אברגל:  לבנות דונם חממה עולה 100,000 שקל, לבנות דונם לול עולה שני מיליון שקל

יעוז אברגל:  אנחנו המושבניקים במה נתחרה? זה לשים אופניים מול מרצדס

יעוז אברגל:  במה?      

דוד ביטן: הבנו את זה

דוד ביטן:  הבנו את זה

דוד ביטן:  כל הח"כים דיברו? אתה, מה התפקיד שלך?      

מייקל הולר: אני יושב ראש של הפטם, גם קיבוצניק בעוטף עזה

מייקל הולר:  אני חייב להגיד כמה דברים

מייקל הולר:  עצוב לי, כי אפילו שאני מגדל פטם ואם לא הייתה את האינטגרציה הייתי סוגר את הלול כי לא היה נשאר לי כסף

מייקל הולר:  לא יכול להיות שמשרד החקלאות יושב פה ואומר נתונים, מחיר העוף נשאר אותו דבר בגדול, אבל מחיר טון - - -     

דוד ביטן: זה הנתונים של העוף, מה אתה רוצה?      

מייקל הולר: אבל התערובת עלתה ב-100%, הגז עלה, העובדים והכול

מייקל הולר:  מי ספג את זה? לא יכול להיות גם שחקלאי מקבל על לימון שקל לקילו והוא הולך לסופר ורואה את זה בשישה-שבעה שקלים

מייקל הולר:  איפה אתם בדברים האלה? אתם כל הזמן באים לחקלאים, אנחנו חיים מכלום, לא נשאר כלום ובסופרים המחירים אחרים

מייקל הולר:  זה לא מובן מאליו מה שהולך פה? אנחנו הולכים לעזאזל וכל אחד פה חוגג עלינו

דוד ביטן: אנחנו לא מחליטים כלום היום, אנחנו רק דנים

דוד ביטן:  אני רוצה להגיד לכם, קודם כל החוק הזה הוא בעייתי מבחינתנו, אני אומר לכם שתדעו

דוד ביטן:  יכול להיות שנחליט לפצל את זה מחוק ההסדרים

דוד ביטן:  אתם לא נתתם לנו תשובות לגבי האם תהיה לזה השפעה בטוחה, כי אני לא הולך עכשיו לפגוע בכולם ובסוף המחיר לא יירד, ומה ההשפעה של זה על החקלאים

דוד ביטן:       הטענה הזאת שאומרת שהאינטגרציות הן אלה שמאפשרות את הקיום בכלל של כל הענף, בגלל הקשר וההפסדים פה והרווחים פה, זו טענה שאתם צריכים להתייחס אליה

דוד ביטן:  לגבי החקלאים והאינטגרציות, אתם צריכים לתת הסבר איך קפץ הרווח שלכם ברמה כזאת שזה ברור לגמרי שבסופו של דבר זה משפיע על המחיר, אין על זה ויכוח

דוד ביטן:  אם אתם מרוויחים מאות מיליונים, אתם אומרים שזה לא נכון, תראו לנו שזה לא נכון

דוד ביטן:  אם אתם מרוויחים מאות מיליונים אז זה אומר שאנחנו צריכים לנער אתכם באמת, זה לא קשור למה שאתם אומרים, שזה מאפשר לכם להישאר

דוד ביטן:      מה שבטוח שהפתרון קודם כל ליוקר המחיה זה התערובת

דוד ביטן:  אין על זה ויכוח

דוד ביטן:  אמרתם, אבל אתם לא מטפלים בזה שנים

דוד ביטן:  אני אומר לכם שאנחנו יודעים את זה, מהדיונים שעשינו פה, שמחיר התערובת הוא בין 60% ל-70% מהמחיר עצמו

דוד ביטן:  לכן הטיפול בתערובת יותר חשוב מאשר הטיפול הזה שאתם טוענים

גל ברנס: גם כשלא היה טיפול בתערובת לא היה הסדר והמחירים ירדו

דוד ביטן: לגבי הנושא הזה שהמחירים ירדו בתקופה שלא היה הסדר אתם צריכים לתת לנו תשובה לעניין הזה

דוד ביטן:  מה הסיבה

דוד ביטן:  אם הסיבה היא נכונה והגיונית אז הטיעון שלהם נופל

דוד ביטן:  אם הסיבה היא לא כזאת אז הטיעון שלהם שריר וקיים, שעובדה שכשהם עשו את הביטול הזה זה קרה

דוד ביטן:       אבל אני רוצה להגיד לכם שיש לנו עוד אינטרסים לאומיים, לא רק יוקר המחיה, הנושא הזה של הגנה על החקלאות, במיוחד באזור שהם גרים בו, עוטף עזה, בצפון, על גבול לבנון וכו', זה אינטרס חשוב מאוד לתת להם עבודה, גם אם המחיר עולה באיזה שתי אגורות

דוד ביטן:  אני למשל במחיר הביצים אף פעם לא תמכתי בסגירת לולים כדי שהמחיר יירד ונאפשר יבוא, למה? כי אני צריך שהאנשים שם יחיו בכבוד, כי הנזק שייגרם למדינה אם לא יגורו שם אנשים הוא נזק מאוד גדול

דוד ביטן:  להחזיר את האנשים לשם יעלה לנו מיליארדים ואתה יודע את זה

גל ברנס: אני רק רוצה להגיד לוועדה שזה לא שתי אגורות, הראינו שבשלוש השנים האלה מחיר העוף הוא המחיר שעלה הכי הרבה

דוד ביטן: לא אמרתי עוף, נתתי את זה בביצים, זה אותם אנשים שמגדלים את זה ואת זה

דוד ביטן:  יש עופות לביצים ויש עופות לאכילה

דוד ביטן:  תרנגול לא אוכלים, אמרו לי שרק לבשל אותו לוקח שעות

דוד ביטן:  תרנגול, לא תרנגולת

דוד ביטן:  זה נכון הדבר הזה?      

יעקב כץ: אדוני, אבולוציונית זכרים זה בעיה, אבולוציונית החקלאים כבר הוכיח שאין צורך בכל כך הרבה זכרים

יעקב כץ:  אני מציע לנו, לגברים, ללמוד מזה

דוד ביטן: בסדר, יכול להיות

דוד ביטן:  הנה, כבר היא מבסוטית

נעמה לזימי: מיענקלה אני תמיד מבסוטית

דוד ביטן: כל השאלות האלה אנחנו צריכים לדון בהם ותכינו את עצמכם

דוד ביטן:  נצטרך עוד ישיבה אחת ללא הישיבה של ההחלטות

דוד ביטן:  אנחנו נקיים עם האוצר, משרד החקלאות, רשות התחרות, ישיבה נפרדת בינינו, על מנת להחליט איך אנחנו מתקדמים עם החוק הזה

יעוז אברגל: והייתי מבקש, אדוני, גם שתקיים ישיבה נפרדת איתנו, אנחנו רוצים להציג בנחת את כל הנתונים

דוד ביטן: אתם תציגו את זה בישיבה הבאה

דוד ביטן:  יש לכם פה מועצת הלול, ארגון מגדלי העופות, הקיבוצים, אבו וילן תמיד בא, אף פעם הוא לא תורם לנו נתונים, תמיד מסביב

דוד ביטן:  אתה למדת את השיטה

אבשלום וילן: קיבלת חוברת, אתה לא קורא אותה

דוד ביטן: עזוב, זה בדיוק העניין, אתה נותן לי הרבה דפים

אלון שוסטר: דוד, אני אעזור לו לענות על השאלות שלך

דוד ביטן: נעשה ישיבה, הח"כים יבואו לישיבה הזאת, פנימית, אני רוצה לקבל החלטה

דוד ביטן:  אתם צריכים להבטיח לי שאם אני פוגע בחקלאים או לא פוגע, מסכן אותם, אני רוצה לדעת מה עומד מול כשיש לי תוצאה

דוד ביטן:  אם אין תוצאה אני לא אפגע באף אחד, זה לא הגיוני

גל ברנס: אם אין תוצאה גם אנחנו לא נרצה לפגוע באף אחד

דוד ביטן: אם הם ייפגעו אני רוצה לדעת שיש תקציב מסודר לתת להם את הפיצוי, כמו שעשינו ביבוא

גל ברנס: אין לנו כמשרד אוצר רצון לפגוע באף אחד

נעמה לזימי: אתה כבן אדם לא כזה, המשרד לא פעם עושה מדיניות שבאה להוציא ענפים מסוימים בכלל מהשוק

גל ברנס: אנחנו לא בעד להוציא

גל ברנס:  לא, אני חייב להבהיר, אנחנו לא בעד לפגוע באף אחד, תמיד יש נתונים ופעולות של משרד ממשלה, אנחנו לא עושים שום דבר - - -      

דוד ביטן: לא, אבל, לזימי, את בדיוק הפרעת לי למשהו קטן שאמרתי להם, אתם צריכים לדאוג לפיצוי בצד הסכם, שאם הם נפגעים מהרפורמה הזאת הם מקבלים את הפיצוי

דוד ביטן:  זה חלק מהעניין

אלון שוסטר: גל, מה שאני מבקש, שבדיון ההמשך תתייחס למה שאמר אורי ממשרד החקלאות, הוא אמר שהוא לא רואה קשר נסיבתי, או לא מוכח, העובדה שאתם מראים שכאשר השתנו ההסדרים עלה המחיר, אומר אורי שזה אפילו לא עלה כשיעור העלייה של מחיר הגרעינים, אז למה להסיק מכאן דווקא שההסדר הוא זה שקובע? זה נפלא מבינתי

אלון שוסטר:  זה שיעורי בית שאתם צריכים להביא

גל ברנס: אולי נאפשר לכולם לעשות הסדרים במדינה ואז זה לא יפגע באף אחד

גל ברנס:  ההסדר הזה בכל העולם

שמואל לויט: אלון, הממ"מ עשה עבודה בפברואר והוא הראה שעליית המחיר עד ינואר 23' הייתה מינימלית לעומת עליית מחירי התשומות ועליית מחירי התערובת

שמואל לויט:  זו עבודה של הממ"מ

גל ברנס: חבר הכנסת שוסטר, הראינו את העלייה ברווח

גל ברנס:  אם הייתה עלייה רק בתשומות לא היית רואה כזו עלייה ברווח

אלון שוסטר: ניתן להם לענות, אני עוד לא שמעתי את התשובה, הם נשארו פעורי פה

גל ברנס: אם אתה שואל אותנו על המתאם אז לא היינו רואים כזאת עלייה ברווח

קריאה: איזה רווח?      

דוד ביטן: מי הבעלים של עוף טוב, שהוא בכל מקום נמצא?      

שמואל לויט: עוף טוב זה קיבוצים

דוד ביטן: אז אתם נמצאים פה, פה, פה ופה

דוד ביטן:  מי הבעלים של עוף טוב?      

מוטי אלקבץ: אבל לעוף טוב מייצרים גם מעלה גמלא, שזה מושב בכלל, ומייצרים מרמת צבי

יעקב כץ: אדוני, אני אסביר לך

יעקב כץ:  זה כל עמק המעיינות, כל רמת הגולן וכל עמק הירדן

מוטי אלקבץ: כולל מושבים

דוד ביטן: עוף טוב נמצא גם בתערובת, גם במדגרות, גם במגדלים וגם במשחטות

יעקב כץ: עוף טוב יושב באזור התעשייה של בית שאן ואם הוא לא יהיה אז לא יהיה

דוד ביטן: לא, זה כמו מונופול

יעקב כץ: זה לא מונופול, זאת האינטגרציה וכך מקובל לייצר עוף בעולם

יעקב כץ:  זה לא מונופול

דוד ביטן: מילועוף נמצא - - -     

יעקב כץ: מילועוף זה אזור הקריות וגליל מערבי וכל גליל עליון

דוד ביטן: בסדר, עדיין, הם שולטים

מוטי אלקבץ: מזרעית ומגורן משווקים למילועוף, לאינטגרציה, בלי מילועוף הם לא קיימים בכלל

אבשלום וילן: גבול הצפון שדיברת עליו זה מילועוף

דוד ביטן: אפרוחי הגליל, מי הבעלים?      

מוטי אלקבץ: אפרוחי הגליל זה בקרית שמונה

דוד ביטן: אז הקיבוצים מחזיקים את הכול, אני רואה

מייקל הולר: כולם מחוברים ביחד היום

מייקל הולר:  משהו קטן, המושבניק הוא לא כמו פעם

יעוז אברגל: זה בדיוק מה שאמרתי לך, להם יש את כל אמצעי הייצור

דוד ביטן: אז אני רוצה לדעת, מה ייצא פה? אלה שמחזיקים את זה הם לא צריכים לתאם עם עצמם, מי שייפגע באמת זה - - -     

יעקב כץ: הבנת

יעקב כץ:  אדוני היושב ראש, הבנת

יעוז אברגל: הם יגידו לי: אתה רוצה לגדל? עולה לך לגדל מה שעולה לך לגדל והם משלמים לך ארבעה שקלים

דוד ביטן: אני מבין מה שאתה עושה, אבל שים לב, קח לדוגמה את עוף טוב, עוף טוב הוא בהכול, אז אין לו בעיה, החוק הזה לא חל עליו

יעקב כץ: לא, החוק חל עליו

דוד ביטן: אבל הוא הבעלים של זה ושל זה ושל זה

גל ברנס: החוק הזה אומר שאסור לו לתאם עם עוף הגליל

דוד ביטן: בסדר, אבל הוא לא צריך את האחרים

יעקב כץ: הוא לא מתאם עם עוף הגליל, זו עבירה

אליהו ברוכי: דוד, הוא לא מספק חמישה ימים של משחטה, הוא מתאם עם עוד - - -     

יעקב כץ: זה לא נכון, זה פשוט לא נכון

יעקב כץ:  זה על גבול הדיבה, אשכרה

ששון גואטה: אתה לא עובד נכון, גל

ששון גואטה:  תעשו עבודה באמת

ששון גואטה:  בואו נקים ועדה ובאמת בואו נטפל בנושא הזה

ששון גואטה:  למה להיות שטחי ככה?      

נעמה לזימי: אתה יודע, יו"ר הוועדה, אני אגיד משפט אחד, כי לא דיברתי, מה קורה כל הזמן? האוצר עושה תהליך עם עצמו מעל הראש של מי שייפגעו ואז גם אומר שהוא צודק

נעמה לזימי:  כשהצד השני אומר לו: רגע, זה היה מעל הראש שלנו, לא היינו חלק, יש לנו עוד דברים להוסיף לשולחן, זה קורה כל הזמן, אבל מה הבעיה עם זה? לא שהם עושים את זה, זו בעיה אחת, הבעיה שהם מתעקשים להישאר בנרטיב הזה

נעמה לזימי:  זה כבר בעיה הרבה יותר מורכבת

נעמה לזימי:  אני תוהה עד כמה אתם מקצועיים כשאתם מתנהלים ככה

נעמה לזימי:  זה עוד יותר מטריד, ככה המדינה מתנהלת, אתם לא יודעים שיש פה עוד גופים שצריך לדבר איתם

גל ברנס: אנחנו במשרד האוצר מדברים עם כולם, יושבים עם כולם, מעולם לא מסרבים לפגישה

נעמה לזימי: לא, אתם לא עושים ועדות משותפות, אתם שומעים, אומרים נכון, נגמר, אתם עושים מה שבא לכם

ששון גואטה: גל, מה זה עוזר הפגישות אם אין הסכמות ואין פשרות?      

דוד ביטן: אני מודה גם לחבר הכנסת שהפנה אותי לזה, הגדולים, החוק הזה לא יחול עליהם, כי עוף טוב מחזיק רבע מהשוק לבד, אני רואה פה

דוד ביטן:  מה קורה? אם הבעיה זה המשחטות אז הוא יורד שתי משחטות והוא לא צריך אף אחד יותר

דוד ביטן:  אם הוא צריך עוד יומיים-שלושה במשחטה אז הוא צריך איזה מושבניק פה או משהו פה, אז הוא יוריד חלק מהפעילות במשחטה, ימכור אותה ונגמר הסיפור

גל ברנס: אז מישהו אחר יגדיל

דוד ביטן: אבל זה לא מה שיעזור לך להוריד במחיר

גל ברנס: זה יעזור, כי עכשיו הוא מנצל את זה שהוא מוריד פה ופה ו - - -     

דוד ביטן: זה לא יעזור, אתה נמצא בבעיה

דוד ביטן:  בגלל שזה מספר שחקנים החוק הזה לא כל כך ישפיע עליהם

דוד ביטן:  אני אומר את זה לרשות התחרות, מבחינת השחקנים האלה

דוד ביטן:  אתה מבין למה אני מתכוון?     

צחי ברקוביץ: לא, אני לא מבין

דוד ביטן: זה ישפיע רק על החקלאים הקטנים שהם צריכים את כולם, אין להם משחטה, אין להם תערובת, אין להם שום דבר, אז הם צריכים להגיד: מתי אני יכול לבוא? התיאום יחול רק על המושבניקים הקטנים שהם לא קשורים להוראות

דוד ביטן:  אני מאוד מצטער, אבל אתם צריכים להבין, החוק הזה לא ישיג את התוצאה שאתם רוצים מצד אחד ומצד שני יפגע בכל הקטנים, לא בגדולים, הגדולים יסתדרו, הוא יפגע רק בקטנים, הם כולם ייפגעו, בלית ברירה הם ייפגעו, חלק יסגרו, חלק ישנו, לא יודע מה הם יעשו

דוד ביטן:       אתם תחשבו על כל הדברים האלה

דוד ביטן:  עם כל הכבוד לרשות התחרות, אני יודע שהיא פה הקטליזטור, זה חוק בעייתי

דוד ביטן:  אומרת לי גם היועצת המשפטית, בבקשה, תגידי את זה את

גל ברנס: רק להתייחס, יו"ר הוועדה, למה שאמרת בהיבט של התחרות

גל ברנס:  בשונה משווקים אחרים במדינת ישראל - - -     

קריאה: אדוני, להם תהיה ישיבה נפרדת, הם לוקחים לנו את כל הזמן

דוד ביטן: אתה לא רואה שאני מגן עליכם?      

יעוז אברגל: אבל אני רוצה להסביר, אם המשחטה לא תהיה חלק מזה שהיא לוקחת ממני את התערובת, כשאני קונה ממנה את התערובת מאיפה יהיה לי אשראי? אם לא תהיה לי הלימה בין המשחטה שאני שוחט בה את הבשר ושאני קונה ממנה את התערובת, מי ייתן לי אשראי לתערובת?      

דוד ביטן: גל, כמו ששמת 800 מיליון שקל לפצות את החקלאים על היבוא, פה אם אנחנו מאשרים את החוק הזה, תחשוב על זה טוב, אתה צריך לשים כסף בצד על מנת להגן על החקלאים הקטנים מהנזקים שיכולים להיגרם להם

נעמה לזימי: זה צריך להיות משולב בחוק

גל ברנס: רק להגיד, יו"ר הוועדה, לגבי התחרות והריכוזיות

אבשלום וילן: דוד, עורך דין דוד ויינשטיין אמר לך שיש המון חקלאים הפרטיים שהם קיבלו הלוואות לבנות את הלולים ואם הם הולכים פה לפרק את האינטגרציה של הפרטיים הם יצטרכו לשלם הרבה מאוד כסף

גל ברנס: לא מפרקים שום אינטגרציה

גל ברנס:  מה שאנחנו עושים, בשונה משווקים אחרים שהראינו פה בוועדה שהם מאוד ריכוזיים במדינת ישראל ושולטים בהם שניים-שלושה שחקנים גדולים, במשחטות אנחנו מדברים על לא מעט משחטות

גל ברנס:  אם לא יהיה אפשר לתאם ביניהם המחירים יירדו רק מעצם זה שהם לא יכולים לתאם ביניהם

מוטי אלקבץ: הם לא מתאמים, הם מתחרים על המדף

מוטי אלקבץ:  עוף טוב ומילועוף נלחמות על שופרסל

מוטי אלקבץ:  איזה תיאום?      

דוד ביטן: אתה לא יכול לצאת מזה שאתה תגיד שזה לא נכון, אתה תביא לנו את התשובה שלך ואת הנתונים

מוטי אלקבץ: יש לך נתונים

דוד ביטן: גם לסכומים שהם אמרו וגם למה בתקופה הזאת שלא היה הסדר ירד המחיר

מוטי אלקבץ: אדוני היושב ראש, המשחטות לא חושפות בפניי את הנתונים שלהם

דוד ביטן: אם אתה לא תיתן תשובה אז אני אקבל את העניין שהם צודקים בטענה

דוד ביטן:  דבר אחד אני בטוח במאת האחוזים, שהחוק הזה לא ישפיע על המחיר, זה אחת, ושתיים, מי שייפגע זה כל המושבניקים הקטנים, זה בטוח

דוד ביטן:  אני לא אאפשר שבשביל איזה שהוא סיכוי שהמחיר יירד בשקל שהמושבניקים כולם ייפגעו, כל הקטנים

דוד ביטן:  הם לא קשורים לאינטגרציות

דוד ביטן:  הם משתמשים בהם, אבל הם לא קשורים אליהם, אז זה חוק בעייתי לאללה מבחינתנו

דוד ביטן:       אנחנו נמשיך את הדיון, הישיבה נעולה